Menjelang Mesyuarat ECB, Ke Mana Arah Tuju EUR/USD?

Pelabur mula mendapat isyarat untuk perubahan trend harga pada carta-carta pasangan mata wang utama pada Selasa semalam.
US dolar kembali bergerak lemah semula susut dari paras tertinggi 3 setengah bulan berikutan hasil bon Amerika Syarikat (AS) yang kembali paparkan penurunan.
Situasi ini telah memberi ruang terhadap mata wang utama lain dalam pasaran untuk meningkat semula walaupun pengukuhan yang dipamerkan tidak sekata.
Meneliti pergerakan harga pada carta pasangan mata wang EUR/USD, harga menunjukkan kenaikan semula setelah siri penurunan yang berterusan sejak 2 minggu lalu mencecah paras terendah sekitar 1.18340.
Namun dapat dilihat harga membuat kenaikan dari paras tersebut pada sesi Asia semalam menguji semula paras 1.19000 di zon SBR (support become resistance).
Walaupun pergerakan harga masih dalam trend bearish dan belum menembusi zon SBR 1.19000, kenaikan harga yang melepasi halangan Moving Average 50 (MA50) pada rangka masa 1 jam memberi isyarat awal untuk perubahan trend.
Namun, mata wang Euro dijangka tidak akan menunjukkan peningkatan yang ketara sementara pelabur berwaspada menjelang keputusan mesyuarat polisi bank pusat Eropah pada Khamis.
 Pergerakan harga mendatar di bawah paras 1.19000 di sesi New York sehingga bersambung ke sesi pasaran Asia pada Rabu.
Jika harga bergerak lebih tinggi melepasi zon tersebut hari ini, pelabur akan lebih yakin untuk menjangkakan harga akan meneruskan kenaikan lebih tinggi.
Kenaikan harga seterusnya akan menguji zon rintangan pada 1.19500 sebelum menuju ke zon SBR 1.20000.
Sebaliknya jika US dolar kembali mengukuh semula dan menekan harga lebih rendah, penurunan harga bakal menguji paras sokongan 1.18340 sebelum mencatatkan paras terendah terbaru pada penurunan yang diteruskan dijangka ke zon harga 1.18000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kalau USD/JPY Naik Lagi, Ini Akan Jadi Paras Tertinggi Sejak Tahun 2002!

Mata wang Yen memulakan dagangan pada awal minggu semalam dengan mempamerkan penyusutan ketara, susut ke paras terendah 7 tahun berbanding US dolar.
Selain pengukuhan oleh US dolar dalam pasaran, pelabur memberi tumpuan terhadap petunjuk terbaru oleh bank pusat Jepun berkenaan dasar monetarinya.
Bank of Japan (BOJ) kekal memberi isyarat untuk mengekalkan pelonggaran polisinya walaupun kebanyakan bank pusat utama dunia telah beralih ke fasa pengetatan dasar.
Gabenor BOJ, Haruhiko Kuroda juga turut memberi amaran tentang ketidakpastian yang tinggi terhadap kesan krisis peperangan Rusia dan Ukraine yang masih berlanjutan sehingga ke hari ini.
Menilai pergerakan harga pada carta pasangan mata wang USD/JPY, harga pamerkan kenaikan pada dagangan Isnin semalam ke paras ketinggian terbaru sekitar 125.700.
Ini adalah paras tertinggi harga pernah catatkan sejak Jun 2015 yang lalu.
Kenaikan harga semalam sebenarnya dilihat menyambung trend bullish pada pergerakan minggu lalu dengan harga masih kekal bergerak di atas paras sokongan Moving Average 50 (MA50) pada rangka masa 1 jam di carta USD/JPY tersebut.
 Tidak mustahil untuk harga meneruskan kenaikan lebih tinggi mengatasi ketinggian yang dicapai semalam yang juga merupakan zon rintangan harga pada dagangan 2015.
Sekiranya harga kekal melonjak mencapai ketinggian terbaru mengatasi rintangan pada 2015, maka paras harga terbaru yang dicapai adalah tertinggi sejak tahun 2002!
Sebaliknya jika harga mula membuat penurunan semula di bawah paras sokongan MA50, isyarat untuk perubahan awal trend itu akan buatkan pelabur berhati-hati untuk kejatuhan semula harga.
Penurunan harga dilihat akan menuju ke paras sokongan sekitar 123.500 sebelum penurunan yang dieruskan bakal menguji pula zon RBS (resistance become support) pada 121.500.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Gagal Kekalkan Momentum Lonjakan Selepas Mesyuarat BOE

US dolar dilihat kekal bergerak lemah di awal sesi Asia pagi ini, ekoran reaksi pasaran terhadap mesyuarat FOMC pada minggu lalu. Namun dilihat pada Jumaat lalu US dolar mula menunjukkan sedikit kenaikan nilainya ekoran jangkaan berlaku aktiviti profit taking oleh para pelabur di penghujung minggu.
Antara faktor lain dilihat yang boleh mempengaruhi pergerakan US dolar pada minggu ini adalah laporan perkembangan tarif terhadap barangan China yang sedang dipertimbangkan untuk dihapuskan oleh Presiden Amerika Syarikat (AS) Joe Biden.
Sematara US dolar susut minggu lalu, kebanyakan mata wang utama termasuk Pound dilihat berjaya mengambil peluang untuk membuat kenaikan untuk memberi isyarat perubahan arah pergerakan pada carta harga untuk minggu ini pula.
Kenaikan kadar faedah yang dilakukan oleh Bank of England (BOE) pada mesyuarat polisi minggu lalu telah membuatkan mata wang Pound melonjak ketara pada dagangan Khamis yang lalu, namun momentum lonjakan tersebut gagal dikekalkan di penghujung minggu.
Bersambung pada dagangan minggu ini pula, pelabur akan menunggu data inflasi UK yang bakal diterbitkan pada Rabu, dan sekiranya bacaan inflasi tersebut mencapai jangkaan dilihat bakal membolehkan mata wang Pound untuk terus menguat.

Meneliti pergerakan harga pada carta pasangan matawang GBP/USD, harga dilihat telah membuat penurunan semula pada penghujung sesi dagangan minggu lepas pada Jumaat selepas lonjakan ketara pada Khamis mencapai paras ketinggian pada 1.24000. Namun, penurunan harga dilihat berlaku semula menguji zon RBS (resistance become support) 1.22000.
 Sesi Asia pada pembukaan pasaran awal minggu ini menyaksikan harga berjaya untuk kekal berada di atas zon 1.22000 namun masih belum melepasi halangan Moving Average 50 (MA50) pada rangka masa 1 jam untuk memberikan isyarat lebih positif untuk pergerakan bullish.
Sekiranya kenaikan berjaya diteruskan, harga dilihat bakal menguji rintangan awal pada 1.2300 sebelum kembali paras 1.24000 yang dicapai pada minggu lalu.
Untuk kenaikan lebih tinggi yang diteruskan, melepasi paras tersebut akan mensasarkan harga selanjutnya menuju ke zon tumpuan sebelum ini pada sekitar 1.25000 atau pada 1.26000.
Sebaliknya, jika harga tidak berjaya meneruskan kenaikan pada awal minggu ini, harga berkemungkinan akan bergerak susut di bawah zon RBS 1.22000 sebelum menyambung penurunan lebih rendah ke sekitar zon 1.21000.
Untuk penurunan lebih rendah pula, sasaran seterusnya adalah untuk harga menguji zon support 1.20000 selepas harga yang membuat penurunan minggu lalu dilihat telah mencecah ke paras 1.19400 bagi rekod terendah harga 2 tahun.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jobless Claims A.S Mencatat Peningkatan Terbesar Sejak Jun Pada Bulan Oktober!

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) awal meningkat kepada paras tertinggi sejak Jun pada minggu lepas. Ini menunjukkan tanda bahawa ekonomi semakin lemah berikutan kesan pertikaian perdagangan yang berlarutan dengan rakan dagangan utama.
Jumlah tuntutan faedah/insurans pengagguran awal meningkat kepada 225,000 bagi minggu berakhir pada 9 November berbanding minggu sebelum itu yang mencatatkan jumlah 211,000 tuntutan. Bacaan ini juga tersasar daripada jangkaan penganalisis yang mensasarkan peningkatan kepada 215,000 pada minggu lepas.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Disisi lain, indeks harga pengeluar di Amerika Syarikat turut naik sebanyak 0.4% pada bulan Oktober 2019, kembali pulih jika dibandikan daripada penurunan 0.3% pada bulan September. Peningkatan indeks harga pengguna pada bulan Oktober mencatat peningkatan terbesar dalam tempoh 6 bulan. Bacaan pada bulan Oktober juga melebih sasaran yang disasarkan oleh penganalisis yang menjangkakan peningkatan hanya sebanyak 0.3%.
Pada tahun ini, the Fed telah menurunkan kadar faedah sebanyak 3 kali sehingga paras sasaran itu antara 1.5% ke 1.75%. Powell juga mengatakan bahawa ekonomi berada dalam keadaan “baik” dan kelihatan tidak memerlukan lebih rangsangan jika data masih kekal konsisten.
Indeks US dolar yang mengukur dolar greenback berbanding enam matawang utama didagangkan kukuh sedikit sebanyak 0.01% pada paras 98.240 setakat jam 11.05 p.m.


Kebimbangan Kemelesetan Hantui Pasaran, Raja USD Buat ‘Comeback’!

Sentimen berisiko kembali menyokong dagangan US dolar untuk meningkat lebih kukuh menjelang mesyuarat polisi FOMC pada awal pagi Khamis (waktu Malaysia).
Terdapat beberapa faktor yang melemahkan sentimen pasaran di mana krisis tenaga Eropah telah meningkatkan lagi kebimbangan terhadap risiko kemelesetan.
Kesatuan Eropah (EU) akhirnya meluluskan pelan kecemasan untuk mengurangkan permintaan gas Rusia dengan negara anggota menjimatkan penggunaan gas sebanyak 15% dalam tempoh 6 bulan, bagi persediaan menghadapi musim sejuk.
Rusia sebelum itu telah mengumumkan pengurangan aliran gas melalui Nord Stream 1 ke Jerman dikurangkan kepada 20% daripada mulai hari Rabu, menyebabkan mata wang euro susut lebih rendah.
Indeks dolar pula didagangkan lebih kukuh berbanding sekumpulan mata wang utama pada sekitar harga 107.00, bangkit lebih tinggi dari paras terendah 3 minggu.
 Selain itu, minat spekulatif memberi perhatian kepada hasil bon AS di mana berlaku penyongsangan (inverted yield curve) yang paling ketara pada keluk hasil sejak 2000.
Hasil perbendaharaan 2 tahun melebihi hasil jangka panjang 10 tahun pada 3.03% berbanding 2.76%. Keluk hasil terbalik biasanya menjadi petunjuk kepada kemelesetan.
Tabung Kewangan Antarabangsa (IMF) sekali lagi menurunkan unjuran pertumbuhan global kepada 2.9% daripada 3.6% pada tahun ini.
Tinjauan Ekonomi Dunia juga menunjukkan jika Rusia menghentikan sepenuhnya penghantaran gas ke Eropah ia akan memperlahankan pertumbuhan lebih parah pada 2023.
Pelabur kini menumpukan perhatian kepada mesyuarat polisi FOMC yang telah mula berlangsung dan akan berakhir pada awal pagi nanti.


GBP/JPY Kembali Melonjak Namun Gagal Tembusi Paras Rintangan

Pergerakan harga bagi pasangan matawang GBP/JPY catat kenaikan harian sekitar 170 pips pastinya memberikan keuntungan lumayan untuk posisi dagangan ‘BUY’.
Situasi kenaikan harga ini turut membingungkan pelabur terhadap matawang Pound yang berisiko dalam pasaran ekoran kebimbangan terhadap perkembangan rundingan Brexit terbaru.
Walau bagaimanapun, lonjakan harga tersebut adalah didorong oleh penyusutan matawang Yen Jepun dalam pasaran. Apa yang berlaku?
Sentimen pasaran semakin menunjukkan pemulihan dengan perkembangan positif hubungan antara dua ekonomi gergasi dunia iaitu Amerika Syarikat dan China telah kembali meningkatkan keyakinan pelabur dalam pasaran.
Hal ini telah mendorong pelabur beralih ke arah pelaburan yang berpulangan tinggi manakala aset safe-haven kembali mengalami penyusutan. Ini memberi kesan lemah terhadap Yen sebagai matawang safe-haven.
Harga pada carta GBP/JPY telah melonjak dari paras 138.340 sehingga mencapai paras ketinggian harian 140.00 menguji paras ketinggian minggu lalu.
Namun menyambung dagangan pada hari ini, harga bergerak sedikit tinggi dari paras ketinggian semalam namun gagal melepasi paras 140.200 dan kembali pamer penurunan semula dari zon resistance tersebut.
 Harga turun dan mendatar pada awal sesi Eropah di sekitar paras 139.700. Pelabur melihat penurunan hanya bersifat sementara untuk harga membuat pembetulan sebelum menyambung semula kenaikan.
Kenaikan yang berjaya melepasi resistance 140.200 bakal mencatatkan paras ketinggian terbaru sejak dagangan Februari lalu dan berkemungkinan menuju paras tumpuan pada 141.200.
Namun jika harga membuat penurunan, paras 139.200 dilihat akan diuji selain paras sokongan Moving Average 50 (MA50) pada rangka masa 1 jam pergerakan harga.
Penurunan akan kembali menguji paras sokongan pada permulaan dagangan awal minggu sekitar 138.300.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jaga-Jaga! Corak Harga Mula Berubah Pada Carta EUR/USD

US dolar kembali bergerak lemah pada dagangan Selasa semalam memberi ruang untuk mata wang Euro kembali bernafas semula setelah menahan asakan pengukuhan US dolar sejak penghujung minggu lalu.
Euro berjaya meningkat berbanding US dolar semalam walaupun data tinjauan ekonomi Jerman menerbitkan bacaan angka yang suram.
Sentimen pasaran yang dipulihkan dengan data pertumbuhan ekonomi China di sesi Asia semalam telah memberi kesan penyusutan terhadap US dolar sebagai mata wang safe-haven.
Pergerakan harga pada carta pasangan mata wang EUR/USD telah kembali memaparkan corak peningkatan semula, berkemungkinan telah menamatkan corak bearish di awal minggu.
Setelah mencecah paras 1.09000 pada Isnin, harga berjaya meningkat semula semalam mencapai ketinggian sekitar 1.09800 sebelum perlahan di sekitar tersebut ketika menamatkan dagangan sesi New York.
Sesi Asia pagi ini (Rabu) melihatkan harga masih bergerak perlahan, namun harga yang telah berada semula di atas paras sokongan Moving Average 50 (MA50) pada rangka masa 1 jam di carta EUR/USD itu memberi isyarat awal untuk pergerakan bertukar bullish.
 Kenaikan diperlukan untuk melepasi paras 1.10000 sebelum pelabur boleh menjangkakan kenaikan lebih tinggi bakal diteruskan.
Paras ketinggian minggu lalu sekitar 1.10700 akan dicabar dan jika berjaya, harga akan melanjutkan kenaikan mencatatkan paras tertinggi terbaru 1 tahun dengan sasaran seterusnya adalah pada 1.12000.
Sebaliknya jika harga menyambung semula terjunan di awal minggu, zon 1.09000 berkemungkinan boleh ditembusi untuk harga susut lebih rendah menuju zon sokongan pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


10 Berita Data Ekonomi Penting Tumpuan Pasaran Minggu Ini (13-17 Disember 2021)

Berikut merupakan sebahagian data-data ekonomi penting yang bakal menjadi tumpuan pasaran sepanjang minggu ini.
Laporan Data Pekerjaan UK (Selasa 3.00 Petang): Dengan penularan varian coronavirus Omicron di UK, sektor pekerjaan di UK pada November dijangka mengalami penurunan. Bacaan data yang lemah akan terus menahan bank pusat untuk mengetatkan polisi monetari.
Data Inflasi UK (Rabu 3.00 Petang): Pasaran bakal menjangkakan kenaikan pada kadar inflasi tahunan di UK untuk terbitan bagi bulan November lebih tinggi selepas mencatatkan peningkatan pada Oktober.
Mesyuarat FOMC (Khamis 3.00 Pagi): Menjadi tumpuan utama pasaran pada minggu ini adalah keputusan mesyuarat oleh Federal Reserve (Fed) untuk langkah pengetatan dasarnya yang diumumkan sebelum ini.
Laporan Pekerjaan Australia (Khamis 8.30 Pagi): Selepas mencatatkan penurunan pada Oktober, ekonomi Australia dijangka untuk merekod 200,000 pertambahan pekerjaan pada November dan penurunan pada kadar pengangguran.
 Mesyuarat Polisi Bank Pusat Switzerland (Khamis 4.30 Petang): Swiss National Bank (SNB) dijangka akan terus mengekalkan kadar faedah tidak berubah di paras -0.75% dan polisi longgar.
Data PMI Pembuatan & Perkhidmatan Eropah (Khamis 5.00 Petang): Data bagi sektor ekonomi Eropah akan dinilai untuk bulan Disember selepas kehadiran gelombang Omicron yang kini kembali memberi ancaman terhadap pertumbuhan ekonomi.
Data PMI Pembuatan & Perkhidmatan UK (Khamis 5.30 Petang): UK juga berdepan ancaman Omicron dan dijangka akan memberi tempias terhadap sektor ekonomi penting selepas pengumuman langkah sekatan pergerakan oleh Perdana Menteri Boris Johnson minggu lalu.
Mesyuarat Polisi Bank Pusat England (Khamis 8.00 Malam): Selepas mengekalkan kadar faedah tidak berubah pada mesyuarat terdahulu, pelabur tidak melihat untuk kenaikan kadar faedah akan berlaku untuk mesyuarat terbaru oleh Bank of England (BOE) sementara undian ahli mesyuarat terhadap kadar dan pembelian aset akan dinilai.
Mesyuarat Polisi Bank Pusat Eropah (Khamis 8.45 Malam): Pasaran masih melihat bahawa European Central Bank (ECB) akan terus mengekalkan dasar yang longgar walaupun dibebani oleh faktor kenaikan kadar inflasi. Kenyataan susulan oleh bank pusat akan mempengaruhi pergerakan mata wang Euro dalam pasaran.
Mesyuarat Polisi Bank Pusat Jepun (Jumaat): Tiada perubahan dijangkakan oleh pelabur terhadap keputusan mesyuarat dasar monetari oleh Bank of Japan (BOJ) yang terus mengekalkan dasar longgar untuk kestabilan ekonomi negaranya.


Fuhh Dahsyat GOLD Terjun Sampai 700 Pips!

Pada carta harga XAU/USD yang mengukur harga emas berbanding US dolar semalam menyaksikan pergerakan drastik dengan harga menjunam lebih 700 pips sebelum membuat kenaikan perlahan sehingga sesi New York berakhir.
Harga menjunam dari paras 1954.00 iaitu pada zon SBR (support become resistance) sehingga mencecah paras terendah 1882.50. Paras tersebut juga adalah yang terendah dalam tempoh 6 minggu.
Walaupun penurunan berjaya menembusi zon support harga 1900.00, namun harga kembali menutup dagangan sesi New York di atas paras tersebut semula. Harga kekal bergerak di bawah paras 1920.00 pada sesi Asia pagi ini sebelum paparkan tanda-tanda untuk meneruskan penurunan lebih rendah.
Faktor utama yang mendorong penyusutan harga emas adalah berikutan pengukuhan ketara US dolar dalam pasaran sehingga mengatasi hampir kesemua matawang utama yang lain.
Ini adalah berikutan permintaan meningkat terhadap US dolar susulan gelombang kedua pandemik Coronavirus di Eropah. Pengukuhan ketara US dolar turut menenggelamkan emas sebagai aset safe-haven.
 Penurunan pada sesi Eropah dilihat menguji paras 1900.00 untuk kembali meneruskan penurunan lebih rendah.
Destinasi penurunan seterusnya dijangkakan menuju zon support pada 1870.00 yang diuji pada dagangan Ogos lalu.
Namun jika harga kembali melonjak semula, paras 1938.00 pada zon SBR (support become resistance) akan menjadi tumpuan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima Peristiwa Ekonomi Penting Yang Perlu Diberi Perhatian Minggu Ini

Komen dari ahli-ahli The Fed akan diteliti minggu ini sama ada terdapat usaha untuk mempengaruhi jangkaan pasaran selepas penetapan kadar minggu lalu.
Tiga ahli The Fed dijangka akan berucap pada Isnin iaitu William Dudley, Evans dan Harker.
Komen dari bank-bank pusat global juga akan diteliti, sama ada mereka juga cenderung kepada pengetatan polisi berikutan keyakinan di Amerika Syarikat.
Selain itu, perkembangan politik di US juga akan terus diteliti dengan Special Counsel, Mueller kini dikhabarkan sedang menyiasat Presiden Trump.
Tidak banyak kalendar ekonomi berimpak tinggi minggu ini, dan berikut merupakan lima pristiwa yang akan diberi perhatian oleh pasaran.

Rundingan Brexit (Isnin, 19 Jun)

Rundingan Brexit antara UK dan EU akan bermula pada hari ini, 19 Jun. Namun, keputusan pilihanraya umum sebelum ini telah menyebabkan ketidaktentuan terhadap pihak UK dalam rundingan.
UK mahu keluar dari Kesatuan, dalam masa sama mahu mengakses Pasaran Tunggal dengan perjanjian perdagangan bebas di mana ia telah dibantah oleh negara-negara EU yang lain sebelum ini.
Ini adalah peristiwa penting yang perlu diberi perhatian kususnya kepada peminat matawang Euro dan Gbp.

Data jualan rumah Amerika Syarikat (Rabu, 21 Jun)

Data jualan rumah US ini penting kerana keyakinan yang semakin merosot dalam pasaran perumahan sejak beberapa minggu lalu dengan data permit bangunan (building permit) dan permulaan pembinaan (housing starts) yang lemah daripada jangkaan dan juga bacaan terendah pada 2017.
 Bank pusat mengekalkan keyakinan dalam penetapan polisi terbaru, tetapi data jualan runcit minggu lalu menunjukkan perbelanjaan domestik yang semakin lemah. Jika jualan perumahan juga lemah dari jangkaan, keyakinan dalam sektor pembinaan juga akan semakin lemah.

Penetapan polisi Reserve Bank of New Zealand, RBNZ (Khamis, 22 Jun)

Bank pusat ini akan mengumumkan kadar faedah dan kenyataannya pukul 4 pagi Khamis. Dalam mesyuarat sebelum ini kadar faedah dikekalkan di mana pasaran sekali lagi menjangka ia akan dikekalkan pada Khamis.
Terdapat juga spekulasi bahawa bank pusat akan cenderung kepada polisi pengetatan.
Data ekonomi secara umumnya positif sejak akhir-akhir ini dengan bacaan yang lebih kukuh daripada jangkaan dengan harga produk tenusu juga terus meningkat. Namun, data pertumbuhan (GDP) lemah daripada jangkaan.

Harga Pengguna, CPI Kanada (Jumaat, 23 Jun)

Data terbaru ini akan dikeluarkan pukul 8.30 malam pada Jumaat. Komen terbaru dari Gabenor Poloz dan Timbalan Gabenor Wilkins lebih hawkish dari jangkaan pasaran dengan keyakinan terhadap pertumbuhan ekonomi dan juga menimbulkan persoalan sama ada polisi semasa yang akomodatif masih diperlukan.
Namun, bank pusat masih menjangka bacaan inflasi kekal rendah dalam jangka pendek sebelum menaikkannya dalam tempoh jangka sederhana.

Data PMI Zon-Eropah (Jumaat, 23 Jun)

Data ini akan dikeluarkan pukul 4 petang di mana data-data dari Jerman dan Perancis akan dikeluarkan sejam sebelum itu.
Data indeks PMI bulan Mei menunjukkan pengukuhan berterusan dan prestasi ekonomi Zon Eropah yang menggalakkan dengan indeks komposit mencapai paras tertinggi enam tahun lalu.
Data terbaru pada Jun, adalah penting untuk melihat momentum ekonomi sama ada berterusan atau pun sebaliknya. Ia juga akan memberi impak signifikan kepada polisi monetari ECB.


Reaksi Selepas Data Pekerjaan ADP, EUR/USD Junam 100 Pips!

Setelah bergerak mendatar susulan minit mesyuarat FOMC diterbitkan, US dolar kembali ‘mengamuk’ semula pada sesi New York semalam. Apa yang terjadi?
Pengukuhan raja mata wang itu disebabkan terbitan data pekerjaan ADP Amerika Syarikat yang mengukur sektor swasta untuk bulan Disember lalu.
Bacaan data melonjak lebih tinggi berbanding bulan sebelumnya iaitu 235,000 berbanding 182,000, dan jauh mengatasi ramalan angka yang menurun pada 152,000.
Situasi ini memberi isyarat yang positif menjelang laporan NFP pada hari ini (Jumaat), namun unjuran terhadap bacaan data terbaru adalah suram.
Walaupun US dolar kembali mengukuh semula, pelabur akan tetap berhati-hati menantikan laporan NFP diterbitkan di samping bersedia untuk pergerakan tak menentu harga yang bakal berlaku.

Carta harga pasangan mata wang EUR/USD telah menyaksikan penurunan harian sekitar 100 pips pada Khamis semalam dari ketinggian 1.06300 mencecah semula sekitar 1.05200 seperti Selalu lalu.
 Susut di bawah zon 1.06000 dan melepasi paras Moving Average 50 (MA50) pada rangka masa 1 jam di carta EUR/USD memberi isyarat bearish buat harga.
Jika pengukuhan US dolar berjaya dikekalkan, harga bakal meneruskan lagi penurunan menguji pula zon sokongan pada 1.05000.
Harga yang berjaya menembusi zon tersebut seterusnya dijangka untuk menuju pula ke sekitar 1.04000 dan akan catatkan paras terendah terbaru 5 minggu.
Namun, jika berlaku lonjakan semula harga selepas laporan NFP diterbitkan, zon 1.06000 dijangka akan memaparkan reaksi menarik harga sebelum isyarat perubahan trend dinilai.
Meneruskan pendakian lebih tinggi akan menjangkakan harga untuk menuju semula ke zon rintangan sebelum ini pada 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ketibaan Pelosi Bangkitkan Amarah China, Taiwan Terima Akibatnya!

US dolar kekal didagangkan lebih tinggi di tengah-tengah ketegangan antara Amerika Syarikat dan China yang semakin panas berhubung isu Taiwan.
Speaker Dewan Rakyat AS Nancy Pelosi akhirnya mendarat di Taipei pada lewat hari Selasa dalam lawatan yang disifatkannya sebagai komitmen oleh Amerika yang tidak berbelah bahagi terhadap pulau yang didakwa milik China itu.
Bagaimanapun Beijing mengkritik lawatan peringkat tertinggi AS dalam tempoh 25 tahun sebagai ancaman keamanan dan kestabilan di Selat Taiwan.
Kesan daripada lawatan tersebut, China telah mula menyekat lebih 100 import produk makanan dari Taiwan, satu usaha yang dilihat untuk memberi tekanan ekonomi ke atas Taipei.
 Ini sekali gus menambahkan lagi risiko dalam pasaran dengan mendorong dolar Aussie dan kiwi lebih rendah di samping kedua-duanya turut terkesan dengan kenyataan dovish polisi Reserve Bank of Australia (RBA) dan data pekerjaan menyuramkan New Zealand.
Raja mata wang US dolar pula kembali mengukuh dengan indeks dolar didagangkan tinggi pada 106.45 berbanding sekumpulan mata wang utama.
Sementara itu, pelabur turut diperlihatkan dengan kenyataan daripada beberapa penggubal dasar Federal Reserve (Fed).
Presiden Fed Chicago, Charles Evans mencadangkan kenaikan 50 mata asas pada September walaupun mengakui tekanan inflasi mungkin akan meluas dan kadar pengangguran kembali meningkat sekitar 4.25%.


Pergerakan Matawang Forex Sesi Eropah, Yen dan Swiss Franc Mengukuh

Dolar dilihat sedikit melemah pada sesi pasaran Eropah dengan indeks USD yang mengukur kekuatan greenback berbanding enam matawang lain susut 0.09% kepada 93.19.
Walau bagaimanpun, dolar Australia masih bergerak lebih rendah berbanding dolar US pada hari ini dengan AUD/USD kekal di bawah paras pembukaan harga, susut 0.27% kepada 0.7827 pada jam 4.20 petang.
Kiwi pula dilihat bergerak sideway selepas bank pusat New Zealand (RBNZ) mengekalkan kadar faedah di paras 1.75% awal pagi tadi dan harapan pelan pembaharauan cukai Amerika dapat dilaksanakan memberi sokongan terhadap permintaan greenback.
NZD/USD bergerak sekitar pembukaan harga hari ini pada 0.7200 selepas jatuh ke paras terendah tiga minggu lalu pada harga 0.7171 semalam.
 Penetapan kadar faedah RBNZ yang kekal di paras 1.75% seiring dengan jangkaan pasaran. Mengulas keputusan tersebut, bank pusat berkata mereka tidak menjangkakan sebarang kenaikan kadar faedah semetara waktu berikutan pertumbuhan ekonomi yang lemah dan inflasi yang bergerak perlahan.
“Terlalu banyak ketidaktentuan, dan dasar mungkin perlu diubah mengikut kesesuaian,” kata Grant Spencer, Gabenor RBNZ.
Greenback mendapat sokongan yang lebih kukuh selepas rangka kerja pembaharuan cukai US pertama kali sejak 30 tahun lalu disampaikan oleh Presiden Trump awal pagi tadi. Walau bagaimanapun, usul ini masih diperingkat permulaan, dan dijangka akan dibahas hebat oleh parti Republikan dan juga lawannya Demokrat.
Sebelum ini, US dolar juga turut disokong oleh data pesanan barangan tahan lama serta jangkaan baru terhadap kenaikan kadar faedah oleh Federal Reserve pada bulan Disember nanti
Yen juga mengukuh berbanding matawang utama yang lain dengan USD/JPY susut 0.10% kepada 112.73. Euro juga pulih sedikit dengan EUR/USD naik 0.14% kepada 1.1764


Pelabur Jangka Momentum Lebih Positif Kenaikan EUR/USD Minggu Ini

Pasaran pada awal minggu ini dilihat masih mengikuti sentimen pada minggu lalu yang dijangka akan terus menyaksikan penurunan pada nilai dagangan US dolar.
US dolar telah bergerak lemah sepanjang minggu lalu susulan laporan data pekerjaan NFP yang kurang memberangsangkan dan juga kenyataan bernada dovish oleh Pengerusi Federal Reserve (Fed) Jerome Powell berkenaan polisi monetari bank pusat.
Pada carta harga pasangan mata wang EUR/USD, harga telah berjaya menampilkan kenaikan sepanjang minggu dari paras support 1.19500 sehingga ke paras 1.21500.
Namun selepas menguji paras 1.21500 pada zon resistance tersebut, harga susut semula pada dagangan penghujung minggu ke paras 1.20900 pada zon RBS (resistance become support).
Berikutan indeks saham utama Wall Street pamerkan prestasi yang meningkat pada penghujung minggu lalu, penurunan harga hanya sementara dengan harga menunjukkan kenaikan semula sehingga dagangan yang bersambung di pembukaan pasaran awal minggu ini.
Kenaikan semula harga di atas paras sokongan Moving Average 50 (MA50) pada rangka masa 1 jam pergerakan harga kembali memberi keyakinan kepada pelabur untuk trend bullish harga pada carta EUR/USD.
 Seterusnya, zon resistance pada 1.21500-1.21800 akan diuji untuk harga terus mencatatkan kenaikan lebih tinggi pada minggu ini dengan paras ketinggian sekitar 1.22500 akan menjadi sasaran.
Namun jika harga gagal melepasi zon resistance tersebut, berkemungkinan pasaran akan menyaksikan penurunan semula harga ke zon RBS 1.20900.
Penurunan lebih rendah akan menguji paras 1.20550 sebelum paras tumpuan pada 1.20000 dilihat berpotensi dicecah semula harga.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Harga Telah Melonjak Semula Ke Paras $1,900

Sentimen pasaran yang kembali berisiko di awal minggu telah mendorong pengukuhan semula dagangan safe-haven yang menjadi tumpuan pelabur untuk mengurangkan risiko pelaburan mereka.
Walaupun pakej bantuan Covid-19 di Amerika Syarikat (AS) yang bernilai $900 bilion dilaporkan telah mendapat kelulusan, namun kemunculan varian baru Coronavirus telah membelenggu kebimbangan di seluruh dunia dengan sekatan pergerakan semakin dipertingkatkan.
Pelabur akan menantikan perkembangan baru isu tersebut dan dalam masa yang sama akan terus menyaksikan trend pergerakan harga yang memberi reaksi terhadap sentimen risk-off pasaran.
Dagangan emas sebagai aset safe-haven telah mempamerkan kenaikan nilainya pada pembukaan sesi dagangan awal minggu mengatasi paras ketinggian dicapai minggu lalu.
Pada carta harga XAU/USD yang mengukur nilai emas berbanding US dolar telah melihatkan harga melonjak kembali semula ke paras tumpuan 1900.00 pada sesi Asia hari ini.
Namun harga sedikit susut pada awal dagangan sesi Eropah tetapi masih dijangkakan kenaikan harga bakal diteruskan.
 Jika kenaikan harga kekal diteruskan, zon harga sekitar 1910.00 dan lebih tinggi pada 1930.00 akan menjadi tumpuan harga dan dinilai pelabur.
Namun jika harga kembali membuat penurunan semula dari paras 1900.00, paras 1875.00 pada zon RBS (resistance become support) akan kembali diuji.
Penurunan di bawah paras zon tersebut akan memberi isyarat trend bearish harga emas semula dengan penurunan selanjutnya akan menuju ke paras tumpuan 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Global Melonjak Tinggi Mengatasi Paras Tertinggi Bulan Lepas

Harga minyak melonjak tinggi dalam dagangan pertama 2017 pada Selasa berikutan trader melihat sentimen positif dalam pemotongan bekalan minyak oleh OPEC dan bukan-OPEC pada tahun ini.
Minyak WTI (West Texas Intermediate) melonjak dari paras terendah hari ini $53.91 setong kepada $55.02 setong ketika ini. Manakala minyak mentah Brent (Brent-oil) naik dari $56.95 setong ke paras tertinggi setakat ini di $58.38 setong.
1 Januari merupakan tarikh bermulanya pemotongan rasmi bekalan minyak sebanyak 1.8 juta tong sehari dari ahli OPEC dan bukan-OPEC, dengan masing mengurangkan 1.2 juta tong dan 600,000 tong.
 Walaubagaimanapun, masih terdapat kebimbangan dari kalangan pedagang minyak tentang perjalanan pemotongan ini dan kemampuan perjanjian ini memberi kesan kepada pasaran berikutan peningkatan pengeluaran dari Libya dan Nigeria.
Dalam masa yang sama masih ada risiko dari US yang mampu memberi tekanan kepada harga minyak global. Sebelum ini Baker Hughes melaporkan peningkatan jumlah pelantar minyak di US yang memberikan isyarat peningkatan pengeluaran dari US di masa akan datang.
Hal ini disokong dengan pendapat sesetengah penganalisis yang menjangka harga minyak mampu mencapai paras $60 setong secara berperingkat, sehingga hujung tahun ini, disebabkan potensi peningkatan bekalan minyak dari US dan perjanjian OPEC dan bukan OPEC yang mungkin tidak dipatuhi sepenuhnya.


Analisis Teknikal NZD/USD – Timeframe H1 – 10/04/2018

Seperti jangkaan, NZD/USD telah berjaya retrace ke sekitar RBS sebelum ia bullish dan jika diperhatikan ia telah membentuk new HH hari ini. Dijangkakan pergerakan akan berterusan ke arah kenaikan sekiranya ia berjaya untuk breakout Key Resistance hari ini 0.7350.
 Potensi kenaikan adalah sekitar harga 0.7366 atau lebih tinggi ke 0.7380. Peluang yang berkemungkinan boleh diperhatikan ketika ini adalah sekitar harga 0.7320 atau 0.7300 sebelum ia bullish. Oleh itu, secara teknikal kebarangkalian masih tinggi untuk ia bullish ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


FOMC Kekal Polisi, Dolar Tertekan USDJPY Jatuh 130 Pip

US dolar jatuh dalam sesi Asia pada Khamis apabila The Fed mengekalkan kadarnya dalam pengumuman polisi pukul 2 pagi tadi.
Indeks US dolar yang mengukur kekuatan matawang greenback berbanding enam matawang utama yang lain jatuh sehingga 0.65% kepada 93.25 setakat pukul 5 pagi Khamis.
USDJPY setakat pukul 9.45 pagi telah jatuh sehingga hampir 130 pip kepada 110.99, mankala AUDUSD naik sehingga 100 pip setakat ini.
Dalam pengumuman polisi The Fed, FOMC mengundi untuk mengekalkan kadar faedah di paras 1.25% dan juga mengatakan akan mula membuat normalisasi kepada pegangan aset yang berjumlah $4.5 trillion dalam masa terdekat.
 Polisi monetari akan terus memainkan peranan penting dalam mempengaruhi pasaran walaupun sebelum ini banyak terganggu oleh risiko politik.
Dalam kenyataan awal yang dikeluarkan, terdapat kebimbangan kepada pembuat polisi terhadap data inflasi yang semakin perlahan yang masih lagi berada di bawah sasaran 2% bank pusat.
“Anggaran kepada inflasi masih lagi rendah; anggaran berasaskan tinjauan dalam jangka panjang terhadap jangkaan inflasi tidak banyak berubah, tetapi seimbang,” seperti yang dinyatakan dalam kenyataan.
The Fed juga menyatakan kadar faedah dijangka kekal rendah dalam beberapa tempoh, dan menegaskan kenaikan dalam kadar faedah akan bergantung kepada data-data ekonomi di masa hadapan.
US dolar dilihat tertekan seleps laporan pukul 2 pagi tadi. Ini juga menambah ketidaktentuan dalam perancangan kenaikan kadar faedah Fed di masa hadapan. Oleh itu, data-data di masa hadapan adalah penting dalam mencorakkan pergerakan US dolar.


Parlimen UK Tidak Benarkan Undian Brexit Lagi, USD Pula Semakin Tertekan Menjelang Mesyuarat FOMC

Matawang Pound Sterling pada dagangan Isnin semalam mula diniagakan menurun selepas jurucakap Parlimen Britain memberitahu Perdana Menteri Britain Theresa May bahawa tiada lagi undian untuk perjanjian Brexit melainkan pelan perjanjian yang berbeza dibentangkan.
Susulan kenyataan jurucakap Perlimen tersebut, Pound telah mula menunjukkan penurunan berikutan pelabur melihat peluang semakin tipis untuk PM May mendapatkan kelulusan perjanjian Brexit bersama Kesatuan Eropah sebelum pengunduran Britain pada 29 Mac ini.
Namun begitu, ada juga penganalisis pasaran yang berpendapat bahawa GBP berkemungkinan akan menikmati kenaikan lagi pada minggu ini. Ini adalah disebabkan susulan daripada kenyataan jurucakap Parlimen itu akan membuka peluang untuk penangguhan Brexit. Tempoh masa yang dilanjutkan sekaligus akan memberi ruang untuk Sterling kembali mengukuh dalam pasaran.
Bank of England (BOE) pada minggu ini dijangka akan mengekalkan kadar faedah tidak berubah dalam mesyuarat polisi yang akan diadakan pada Khamis nanti ekoran terkesan oleh ketidaktentuan pada isu Brexit semasa.
 Matawang dolar AS pula pada dagangan Selasa semakin tertekan dibebani oleh kebimbangan terhadap jangkaan Federal Reserve yang akan beralih kepada dasar monetari yang lebih longgar pada mesyuarat FOMC minggu ini berikutan faktor pertumbuhan ekonomi global yang perlahan.
Kebanyakkan pelabur menjangkakan FED yang telah menaikkan kadar faedah sebanyak empat kali pada tahun lalu bakal mengekalkan kadar faedah pada kali ini dan masih berpegang kepada pendekatan “bersabar” dalam dasar monetari mereka.
Sementara USD terus berisiko, matawang utama lain mendapat peluang untuk mengukuhkan nilai dagangan masing-masing. Turut sama berlaku pada Yen, dagangan Yen berbanding USD melihatkan matawang safe-haven tersebut telah mencatatkan pengukuhan untuk tiga sesi berturut-turut.
Euro pula masih didagangkan tidak begitu stabil dengan ketiadaan faktor yang jelas untuk mempengaruhi kecenderungan arah pergerakan matawang tersebut. Pelabur akan memberi perhatian pada indeks ekonomi di Jerman tinjauan ZEW untuk Mac untuk pasaran menilai tahap kesihatan ekonomi mereka.
Ekonomi Jerman sebagai ekonomi terbesar di zon Eropah berdepan risiko kegawatan pada suku tahun terakhir tahun lalu memberi impak negatif terhadap dagangan global di samping isu Brexit yang terus berlanjutan.


Adakah USD/CAD akan meneruskan penurunan?

US Dollar bergerak pada paras harga lebih rendah berbanding Canadian Dollar pada Hari Rabu semalam.
Ia disebabkan oleh Bank of Canada (BOC) menetapkan tiada perubahan pada kadar faedah, walaupun nampak penurunan harga minyak dunia bakal menyekat kenaikan matawang Canada itu.
USD/CAD menurun pada paras 1.2955, pada permulaan sesi trading New York semalam. Ia turun pada kadar 0.59%.
 Ia dilihat cuba mencapai support terendah 7 July iaitu 1.2872.
Kesimpulan daripada mesyuarat BoC semalam, BoC mengekalkan kadar tidak berubah pada kadar 0.50%.
Harga Minyak turun lebih rendah pada semalam setelah keluarnya data Crude Inventories yang menunjukkan inventori minyak US Crude meningkat. Penurunan ini bakal memberikan gambaran suram terhadap matawang Canada yang mana kita tahu berkait rapat dengan harga Minyak.
Harga Minyak turun akan menyebabkan Canadian Dollar turut terkesan dan mengalami penurunan.


Loonie Kembali Disokong Pasaran Minyak Yang Positif, USD/CAD Ditekan Ke Paras Lebih Rendah

Matawang dolar Kanada disokong oleh kenaikan pada harga minyak mentah yang merupakan eksport utama Kanada selepas Presiden Amerika Syarikat Donald Trump mengatakan bahawa beliau menjangkakan rundingan antara Arab Saudi dan Rusia akan dicapai secepat mungkin.
Sebelum ini, dua negara pengeluar terbesar minyak dunia itu mencetuskan perang harga setelah perbincangan OPEC+ dalam rancangan pengurangan pengeluaran minyak mentah gagal dipersetujui.
Arab Saudi dilaporkan telah pun meningkatkan pengeluaran minyak mentah mereka sehingga 12 juta tong sehari dan kebimbangan ini telah mendesak Presiden Trump untuk campur tangan.
Harapan terhadap keputusan rundingan yang positif telah kembali menyokong pasaran minyak mentah namun pelabur tetap kekal berwaspada.
Jika diperhatikan pergerakan harga bagi carta pasangan matawang USD/CAD untuk minggu ini, dagangan pada Selasa mempamerkan pergerakan paling besar di mana setelah harga mencapai paras tertinggi mingguan sekitar 1.4350, harga kembali membuat penurunan sehingga 330 pips lebih rendah semula.
Namun pada dagangan Rabu semalam, harga kembali pamerkan kenaikan bermula pada sesi Asia sehingga ke paras 1.42700 sebelum harga menutup dagangan di paras lebih rendah.
Sesi dagangan hari ini pula menyaksikan pergerakan lebih perlahan harga dengan penurunan di bawah paras halangan Moving Average 50 (MA50) yang memberi isyarat awal trend bearish.
 Penurunan harga dijangka akan menuju paras terendah mingguan yang dicecah pada Selasa lalu dan juga zon support di bawah paras 1.4000.
Penurunan yang berjaya diteruskan berkemungkinan akan menuju paras support lebih rendah sekitar 1.3750.
Namun jika harga membuat kenaikan semula, paras ketinggian harian semalam pada 1.4270 akan diuji sebelum menuju paras ketinggian mingguan pada 1.4350.
Kenaikan melepasi paras-paras tersebut akan memberikan isyarat perubahan trend bullish harga pada carta USD/CAD.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi AS Makin Tinggi, Tapi Reaksi USD Tak Seperti Diharapkan?

US dolar memperpanjangkan kerugian selepas data inflasi Amerika Syarikat menepati jangkaan, mengurangkan kebimbangan bahawa Federal Reserve (Fed) perlu melaksanakan rancangan pengetatan yang lebih agresif.
Inflasi tahunan AS menepati ramalan dengan kenaikan 7% dan secara bulanan, indeks harga pengguna (CPI) meningkat 0.5% pada Disember. Peningkatan ini adalah yang terpantas sejak Jun 1982.
Walaupun begitu, peningkatan ini gagal merangsang US dolar untuk meningkat, sebaliknya raja mata wang itu mencatatkan penurunan lebih rendah.
Penyusutan ini nyata mengelirukan pelabur memandangkan Fed sudah bersedia untuk mula menamatkan program pembelian bon dan menaikkan kadar faedahnya bagi mengekang inflasi.
 Kemerosotan ini mungkin dipengaruhi oleh pelabur yang ingin mendapatkan posisi US dolar pada harga rendah sebelum ia meningkat semula.
Namun, kekecewaan daripada kenyataan Pengerusi Jerome Powell pada Selasa juga dilihat antara punca menyebabkan mata wang gergasi itu lemah.
Walaupun mengakui ekonomi AS bersedia untuk kadar lebih tinggi dan pengetatan kuantitatif bagi perangi inflasi, tetapi beliau mengatakan penggubal dasar masih membahaskan pendekatan untuk kurangkan balance sheet mereka yang boleh mengambil masa sehingga tiga atau empat mesyuarat untuk mencapai keputusan sedemikian.
Perhatian pasaran kini beralih kepada penerbitan data harga pengeluar AS pada sesi New York, yang dijangka akan menunjukkan bacaan sedikit lemah pada Disember berbanding sebelumnya.
Ketika penulisan, indeks dolar susut ke paras terendah dua bulan berbanding kebanyakan mata wang utama dengan didagangkan pada sekitar harga 95.00.


Matawang Euro Pamerkan Sedikit Kenaikan Beberapa Jam Sebelum Keputusan Mesyuarat ECB

Sesi pasaran Eropah menyaksikan dagangan dolar Euro yang bergerak perlahan sejak awal sesi Asia menunjukkan sedikit kenaikan sementara pelabur sedang menunggu keputusan mesyuarat polisi monetari oleh bank pusat Eropah beberapa jam sahaja lagi.
Kenaikan dolar Euro adalah didorong oleh bacaan pada kadar pengangguran suku tahunan di Itali yang mencatatkan angka lebih rendah berbanding jangkaan penurunan oleh pasaran. Kadar pengangguran untuk suku kedua adalah 9.9% lebih rendah berbanding jangkaan penurunan 10.0% daripada 10.3% sebelumnya.
Disusuli pula bacaan data pengeluaran perindustrian untuk zon Eropah bagi bulan Julai dengan angka yang diterbitkan masih lagi lemah dan lebih rendah berbanding jangkaan pasaran, bakal menekan semula dagangan Euro.
 Pelabur kemudiannya akan lebih berhati-hati mengawal risiko dalam dagangan dengan jangkaan matawang Euro bakal menyusut disebabkan polisi pelonggaran yang akan dikekalkan oleh European Central Bank (ECB).
Tinjauan bank-bank utama dunia rata-rata memberikan pandangan dovish terhadap jangkaan keputusan mesyuarat ECB September. Justeru, kenaikan dolar Euro pada sesi Eropah ini berkemungkinan dilihat sebagai peluang untuk pelabur mendapatkan posisi dagangan di paras yang lebih baik.
Sementara, pergerakan matawang utama yang lain dilihat mendatar menuju dagangan penghujung minggu dengan ketiadaan data-data ekonomi penting untuk menjadi faktor penggerak pergerakan dalam pasaran.
Sentimen pasaran juga masih kekal positif dengan perkembangan positif rundingan dagang AS-China setakat ini dengan laporan Presiden AS Donald Trump mengumumkan penangguhan kenaikan tarif tambahan ke atas barangan import China dari 1 Oktober kepada 15 Oktober.


Matawang Euro Susut Menjelang Ucapan Christine Lagarde Sebagai Presiden ECB!

Matawang euro susut pada hari Isnin berikutan para pelabur memberi tumpuan pada ucapan Christine Lagarde buat pertama kali sebagai pengerusi Bank Pusat Eropah (ECB) dan dalam masa yang sama pelabur mengharapkan Amerika Syarikat memilih untuk tidak mengenakan tarif ke atasa barangan import auto.
Largarde akan memberi ucapan buat pertama kali sebagai pengerusi ECB pada hari ini. Disisi lain pasaran menjangkakan bahawa beliau akan iltizam dengan polisi yang diamalkan oleh Mario Draghi.
Pada hari Ahad lepas, Setiausaha Perdagangan Amerika Syarikat, Wilbur Ross telah mengatakan bahawa Washington tidak perlu untuk mengenakan tarif ke atas kenderaan import pada akhir bulan ini setalah mencapai “komunikasi yang baik” dengan para automaker di Kesatuan Eropah, Jepun dan Korea.
Menurut para pakar perdagangan, pengenaan tarif tersebut telah ditangguhkan sehingga 6 bulan lamanya dan tidak mustahil ia akan diimplimentasikan.
 Bagi Kenneth Broux, penganalisis Forex, jika pekara ini berlaku ia akan memberi impak yang besar ke atas sektor pembuatan Jerman.
Matawang Euro didagangkan susut sebanyak 0.10% kepada paras bacaan 1.1554 berbanding US dolar setakat jam 11.40 p.m.
Disis lain matawang sterling juga didagangkan susut berbanding US dolar dengan penyusutan sebanyak 0.17%. Para pelabur berpendapat risiko terhadap hard Brexit semakin berkurangan dan kini tumpuan pada pilihan raya akan datang.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.12% pada paras 97.155 setakat jam 11.45 p.m.
Setakat ini AS-China masing-masing memberi isyarat yang positif terhadap kemajuan perdagangan. Walaubagaimanapun masih terdapat kekhuatiran kerana permintaan yang diajukan oleh Amerika Syarikat terlalu banyak dan hal ini menyebabkan segelintir skeptis bahawa rundingan ini akan tercapai.


Pelabur Emas Sudah Boleh Siap-Siapkan Duit Untuk Beli Emas!

Harga emas sedikit menyusut pada awal sesi Asia pada hari Khamis kerana kebanyakan pelabur masih menanti hala tuju kadar pada hujung tahun ini yang bakal diumumkan oleh Yellen.
Emas bagi penghantaran Disember susut 0.06% kepada $1,328.95 satu troy ounce. Sementara itu, silver futures menyusut 0.13% dan copper turut mencatat nasib yang sama dengan penurunan sebanyak 0.05%.
 Semalam, harga emas lebih rendah sementara menunggu ucapan lewat hujung minggu ini.
Ucapan Janet Yellen ini bakal memberikan petunjuk baru kepada keadaan ekonomi akan datang bagi AS. Mesyuarat itu dijadualkan pada Jumaat ini, di Jackson Hole, Wyoming. Simposium seperti ini kebiasaannya digunakan oleh Fed untuk menggubal dasar-dasar yang penting.

Anda dah baca artikel penting menjelang laporan barangan US malam ini? Belum? Rugi kalau tidak klik disini!


Pelabur Optimis GBP/USD Masih Berpeluang Ke Paras Lebih Tinggi

US dolar menjadi mata wang dengan prestasi tercorot menuju dagangan penghujung minggu ini sementara pasaran di Amerika Syarikat (AS) perlahan sempena perayaan Thanksgiving.
Dagangan US dolar masih berkisar pada sentimen vaksin dengan perkembangan terbaru dilaporkan bahawa AstraZeneca telah mengumumkan mereka akan melakukan ujian global terbaru untuk menilai keberkesanan vaksin terhadap calon.
Situasi penularan Coronavirus di AS berada pada tahap luar kawalan selepas kemunculan gelombang kedua pandemik tersebut membuatkan pelabur kekal menjangkakan kebarangkalian terburuk sekiranya perkembangan vaksin kembali negatif.
Sementara US dolar bergerak lemah pada waktu ini, mata wang utama yang lain mempunyai ruang untuk mengukuhkan nilai masing-masing.
Tumpuan turut terarah pada mata wang Pound Sterling yang terdapat petunjuk yang akan menyokong pengukuhannya walaupun masih dibelenggu risiko Brexit.
Michel Barnier sebagai Ketua Perunding Brexit Kesatuan Eropah (EU) bakal mengadakan mesyuarat bersama beberapa negara yang terlibat bagi menyelesaikan isu perikanan dan perairan yang masih menjadi penghalang untuk rundingan dimeterai sehingga ke hari ini.
 Faktor tersebut bakal memberi kesan pengukuhan jangka pendek buat Pound dan juga kenaikan harga pada carta pasangan mata wang GBP/USD.
Jika diteliti untuk dagangan minggu ini di carta GBP/USD, harga telah membuat kenaikan sehingga ke paras ketinggian sekitar resistance 1.34000 yang merupakan paras tertinggi 2 bulan.
Namun harga dilihat gagal menembusi rintangan tersebut untuk ke paras lebih tinggi setelah diuji beberapa kali.
Pada dagangan sesi Asia hari ini (Jumaat), harga masih menunjukkan kenaikan dan bakal menguji sekali lagi resistance 1.34000 dengan jangkaan harga yang menembusinya akan menuju paras lebih tinggi pada 1.35000.
Namun jika penurunan harga berlaku, paras sokongan 1.33000 pada zon RBS (resistance become support) akan diuji sebelum penurunan lebih rendah di bawah zon tersebut akan beri isyarat permulaan trend bearish harga.
Lihat gambar carta pasangan mata wang GBP/USD di bawah untuk rujukan analisis teknikal anda.


Apa Nasib Yang Menanti USD Menjelang Sesi New York?

Pasaran kembali menyaksikan pengukuhan dolar greenback pada sesi Eropah, sementara matawang dolar Aussie merosot ke paras terendah satu minggu setelah dikecewakan oleh keputusan polisi Bank Pusat Australia (RBA).
Tumpuan pasaran kini beralih kepada Federal Reserve (Fed) AS yang akan memulakan mesyuarat polisinya pada hari Selasa selama dua hari dan dijangka akan mengumumkan permulaan pengurangan pembelian asetnya.
Selain itu, pasaran juga meletakkan harapan untuk kenaikan kadar faedah pada mesyuarat polisi Bank Pusat England (BOE) pada hari Khamis.
Ketika penulisan, indeks dolar diniagakan sedikit meningkat pada 93.97 berbanding kebanyakan matawang utama lain.
 Dolar Aussie menjunam lebih 0.47% susulan kenyataan dovish daripada Gabenor RBA Philip Lowe yang melihat inflasi masih rendah walaupun ia mengetepikan ramalan sebelum ini bahawa kadar faedah tidak akan dinaikkan sehingga 2024 dan menamatkan sasaran hasil bon April 2024.
Sementara dolar kiwi juga mencatatkan penyusutan berbanding USD, ketika tumpuan pelabur kini terarah kepada penerbitan data pekerjaan New Zealand bagi suku ketiga pada awal pagi esok.
Matawang euro pula sedikit susut berikutan peningkatan semula yang dipaparkan oleh dolar greenback, dengan didagangkan sekitar harga 1.16000.
Di sisi lain, dolar Kanada turut diniagakan merosot berbanding US dolar walaupun dagangan minyak mentah dunia kembali menguat di sekitar paras ketinggian tahunan.


Pasaran Emas Stabil, Harga Kekal Di Atas $1,270

Harga emas meningkat pada sesi Asia hari Khamis dengan pasaran di Hong Kong, Korea Selatan dan China tutup berikutan cuti umum.
Pasaran hadapan emas bagi bulan Disember di Comex NYMEX naik 0.13% kepada $1,278.42 per auns pada jam 3.14 petang,
Semalam emas kekal dengan perubahan harga yang kecil selepas dolar ditekan dengan laporan bahawa pengerusi baru Fed yang dovish akan mengambil alih jawatan tersebut tahun depan, menyukarkan jangkaan kenaikan kadar faedah di masa hadapan.
 Penurunan emas terhalang selepas laporan daripada Politico melaporkan setiausaha perbendaharaan US, Steven Mnuchin lebih memihak kepada Gabenor Fed, Jerome Powell berbanding bekas Gabenor, Kevin Warsh sebagai pengerusi Fed yang baru, menggantikan Yellen tahun depan.
Powell dilihat sebagai kurang hawkish berbanding Warsh kerana pernah mengkritik pembelian bon oleh Fed suatu ketika dahulu.
Emas sensitif dengan perubahan greenback. USD yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Semalam harga emas jatuh semula selepas data  ISM perkhidmatan US meningkat melebihi jangkaan, mengukuhkan semula dolar pada akhir pasaran lalu. Selain itu pengerusi Fed, Janet Yellen turut dijadualkan berucap pada 3.15PM ET hari Rabu (atau 3.15 pagi waktu Malaysia). Namun Yellen tidak mengeluarkan sebarang ulasan mengenai pandangan ekonomi atau kadar faedah. Emas tutup pada harga 1,276.85, naik 0.18% pada sesi New York hari Rabu.


Sentimen Semasa Pasaran Kewangan Global Setakat Malam Ini

Kombinasi antara pengukuhan US dolar, peningkatan hasil bon global dan juga penyusutan indeks volatiliti telah mengurangkan permintaan terhadap emas dengan harga komoditi ini mencapai paras terendah tujuh minggu lalu.
Harga bon kerajaan US jatuh pada sesi Isnin dan semakin merosot pada sesi Asia dengan hasil Bon 10-tahun US menghampiri paras 2.40%.
Presiden Fed Mester terus menyokong kenaikan kadar pada Jun dalam proses normalisasi polisi monetari The Fed. Pasaran hadapan ketika ini menunjukkan potensi kenaikan kadar pada Jun hampir ke paras 88% di mana jangkaan kenaikan yang semakin tinggi akan menyerap sokongan kepada aset selamat seperti bon dan emas.
Manakala hasil bon di Zon Eropah dan UK meningkat semasa sesi Eropah pada Selasa dan kejatuhan harga aset pelaburan ini memberi kesan kepada permintaan terhadap emas.
 US dolar semakin mengukuh dalam sesi Eropah dengan Usd/Jpy pada mulanya mencapai paras tertinggi tujuh minggu lalu di atas 113.70, manakala Eur/Usd jatuh ke paras terendah 1.0900. Pengukuhan US dolar turut menyerap permintaan terhadap emas.
Indeks volatiliti pula meneruskan penurunan sehingga di bawah paras 10.0 pada Isnin yang merupakan paras terendah sejak Disember 1993 selepas risiko pasaran semakin baik dengan kemenangan Macron dan juga data positif pasaran pekerjaan US.
Trend kenaikan Usd/Jpy berterusan sehingga ke sesi US hari ini yang kini didagang di atas 114.00. Manakala hasil bon 10-tahun US sudah mencapai paras 2.40%.
Data pekerjaan US (US JOLTS) yang dikeluarkan sebentar tadi juga menunjukkan perkembangan positif pasaran pekerjaan di mana merekod pengambilan pekerjaan lebih dari jangkaan pada Mac. Data secara keseluruhan akan meningkatkan lagi potensi kenaikan kadar faedah The Fed pada Jun.


Pengukuhan USD Diganggu Oleh Kritikan Trump, CAD Berdepan Data Tumpuan Utama Minggu Ini

Matawang dolar USD pada dagangan Jumaat lalu menunjukkan pengukuhan nilainya setelah mencatatkan kenaikan tertinggi 10 minggu berbanding Yen dengan keadaan pasaran yang beransur pulih.
Namun begitu, pada Sabtu ini, Presiden Amerika Syarikat Donald Trump kembali mengkritik tindakan Federal Reserve dengan mengatakan bahawa dasar monetari bank pusat Amerika Syarikat yang menyumbang kepada pengukuhan dolar AS bakal menjejaskan persaingan untuk Amerika Syarikat.
Dalam kenyataannya menyebut, beliau sememangnya mahukan dolar AS yang kukuh, tetapi biarlah bersesuaian dan bukannya pengukuhan yang membebankan urusan perdagangan bersama negara-negara rakan dagang yang lain. Penurunan nilai matawang akan membantu sektor eksport negara untuk lebih berdaya saing.
Sentimen yang agak negatif buat USD membuatkan pasangan matawang utama yang dipadankan bersama USD menunjukkan perbezaan pada jarak (gap) pembukaan harga pada sesi pasaran Asia untuk permulaan minggu ini.
Pound Sterling pada dagangan Jumaat mencatatkan kejatuhan nilai selepas tinjauan data menunjukkan kilang-kilang di United Kingdom telah mengurangkan bilangan pekerjaan pada Februari, namun Pound masih berjaya mengukuh dengan merekodkan kenaikan terbesar mingguan untuk bulan lalu berikutan faktor positif dalam perkembangan Brexit.
 Pengukuhan Sterling yang dicatatkan tersebut adalah didorong oleh Perdana Menteri Britain, Theresa May yang membenarkan para penggubal undang-undang untuk mengundi bagi penangguhan Brexit jika PM May masih gagal mendapat kelulusan untuk pelan Brexit beliau.
Turut menjadi tumpuan pada penghujung minggu lalu adalah terhadap matawang komoditi dolar Kanada (CAD) yang mengeluarkan bacaan data KDNK (GDP) pada sesi pasaran New York Jumaat lalu.
CAD mengalami kejatuhan nilai yang ketara sehingga mencatatkan lebih 170 pips pergerakan harga berbanding USD pada Jumaat selepasa data GDP Kanada kekal di paras rendah pada -0.1% dan tidak menepati jangkaan kenaikan ke paras sifar oleh pasaran.
Pada minggu ini pula, dagangan CAD akan lebih berisiko dengan data yang menjadi tumpuan adalah penetapan kadar faedah serta laporan data pekerjaan di Kanada.
Turut menjadi perhatian juga, data yang ditunggu-tunggu oleh para pelabur setiap bulan iaitu laporan data pekerjaan NFP Amerika Syarikat yang bakal memberikan impak besar untuk pergerakan harga khususnya bagi matawang USD pada penghujung minggu ini.


Harga Minyak Mentah Global Lemah Dalam Sesi New York

Pasaran minyak global didagangkan lemah ketika ini dengan penurunan harga minyak WTI sebanyak $1 dari paras tertinggi hari ini $53.83 kerana kebimbangan peningkatan pengeluaran dari US pada 2017.
Dalam laporan terbaru Baker Hughes  menunjukkan peningkatan dalam jumlah pelantar kepada 529 dari 525 sebelum ini. Ini merupakan peningkatan 10 minggu berturut-turut dan yang tertinggi dalam masa 12 bulan.
Peningkatan dalam laporan Baker Hughes ini mengekalkan jangkaan peningkatan pengeluaran minyak dari US yang sedikit memburukkan sentimen pasaran minyak global ketika ini.
 Dalam laporan terkini COT (Commitment of Trader) juga  merekodkan kejatuhan kecil dalam jumlah bersih pembelian (net-long). Walaubagaimanapun, belian bersih masih berada di atas 300,000 dalam masa empat minggu berturut-turut yang menunjukkan kecenderungan harga minyak global untuk  terus stabil.
Dalam masa yang sama, terdapat juga kebimbangan bahawa negara-negara yang dikecualikan daripada pemotongan bekalan seperti Libya, Iran dan Nigeria akan menambah jumlah output mereka.
Segala perkembangan pemotongan keluaran minyak global oleh OPEC akan terus diperhatikan oleh pemain pasaran global kerana kebimbangan terhadap ketidakpatuhan dalam perjanjian pemotongan sebelum ini, dengan faktor US dolar akan terus memberi impak kepada pasaran komoditi ini.


Tema Yang Dominan Buat Pasaran Minggu Ini ialah Ucapan Trump dan Pilihanraya Perancis

US Dollar kembali menjunam ke paras terendah dalam tempoh dua minggu berbanding Yen dalam dagangan Asia pada hari Isnin. Dalam masa yang sama, pelabur matawang ini kekal dalam dagangan berhati-hati sementara menanti ucapan Trump terhadap rancangan pembaharuan cukai.
Trump dijadual akan memberikan ucapan kepada Kongress minggu ini sambil memberi butiran lanjut terhadap pelan cukai dan perbelanjaan infrastruktur. Namun begitu, pelabur kekal bimbang jika Trump tidak mengulas lanjut mengenai jangkaan ini, sekali gus mengecewakan ramalan pasaran.
Steven Mnuchin iaitu Setiausaha Perbendaharaan AS berkata dalam satu temu bual pada Ahad mengatakan bahawa Trump akan menggunakan kesempatan itu untuk membentangkan pelan mengenai sistem cukai demi menjadikan syarikat-syarikat AS lebih berdaya saing.
US Dollar didagang meningkat sebanyak 0.2 peratus kepada 112.20 Yen selepas jatuh kepada 111.920 Yen dalam sesi awal pagi.
Sementara itu, matawang Euro kekal pada paras stabil berikutan kebimbangan terhadap proses pilihanraya yang akan datang di Perancis.
 Ketua Dagangan Matawang di Mizuho Securities menyifatkan tema dominan buat pasaran minggu ini ialah pelan cukai Trump dan pilihanraya Perancis.
Selain itu, beliau turut menjangkakan US Dollar akan menjunam di bawah 112 menjelang ucapan Trump.
Dalam sesi ini juga, kebimbangan terhadap proses referendum Brexit terus memberi tekanan kepada matawang Sterling.
Sterling dilaporkan terbabas sebanyak 0.4 peratus kepada $1,2425.
US Dollar Index yang mengukur kekuatan US Dollar kali terakhir dinilai melonjak sebanyak 0.1 peratus.

Ini Faktor Yang Menyumbang Kepada Pengukuhan Minyak Mentah Dalam Sesi Asia!


Analisis Teknikal GBP/USD – Timeframe H1 – 13/11/2018

Dalam perkembangan Brexit, ketidakpastian terhadap rundingan tersebut menimbulkan kembali keraguan para pelabur sekaligus melihat matawang Sterling mengalami kejatuhan nilai pada dagangan Isnin semalam. Namun, pada sesi pasaran New York matawang GBP kembali membuat lonjakan harga pada chart pasangan matawang GBP/USD sehingga 100 pips setelah Ketua Rundingan Brexit Kesatuan Eropah (EU) Michel Barnier cuba memberikan kepastian terhadap rundingan tersebut. Walau bagaimanapun, Sterling kembali didagangkan lemah semula setelah keyakinan pasaran terhadap Brexit kembali goyah di mana perjanjian tersebut dilihat sukar mencapai persetujuan dalam masa terdekat ekoran isu sempadan Ireland yang masih buntu mencari penyelesaian. Secara teknikal, pergerakan harga pada chart GBP/USD semalam dilihat telah membuat penurunan hampir menyentuh paras support MagicS2 pada indicator Moshed Magic Line dan kemudiannya lonjakan harga menguji paras 1.29300 sebelum harga kembali membuat penurunan dan menutup harga sekitar paras 1.28450.
Bersambung ke sesi pasaran Asia hari ini pula, harga bergerak perlahan pada permulaan sesi namun dilihat membuat kenaikan sehingga melepasi paras Magic Pivot 1.2870 dan bergerak menuju ke paras resistance 1.2917 (MagicR1). Jika matawang Sterling berjaya mengukuh pada dagangan hari ini, jangkaan harga akan menuju pula ke paras resistance yang lebih tinggi dilihat berada sekitar paras 1.2990 (MagicR2). Kemudiannya, kenaikan harga yang diteruskan bakal menyaksikan harga menguji paras resistance pada 1.3038 (MagicR3) yang merupakan paras tumpuan harga sebelum ini.
Sebaliknya, jika USD berjaya memberikan tekanan semula terhadap Sterling, harga dijangka akan kembali meneruskan penurunan yang dilakukan semalam dan jangkaan paras awal yang akan dituju harga adalah pada paras support 1.2797 (MagicS1). Kemudiannya, harga akan meneruskan lagi penurunan menuju pula ke paras support 1.2750 (MagicS2) dan sekiranya rundingan Brexit gagal memberikan gambaran yang positif terhadap pasaran, harga boleh mencecah penurunan sehingga ke paras serendah 1.2677 (MagicS3) untuk harga menguji paras terendah harga pada penghujung Oktober lalu.
 Terus ikuti sambungan drama Brexit yang kembali memberikan debaran dalam pasaran semasa. Di samping itu, tumpuan pasaran juga terarah kepada data indeks purata pendapatan di Britain pad ajam 5.30 petang ini yang dijangka mencatatkan angka yang meningkat. Gunakan indicator Moshed Magic Line bagi menentukan arah kecenderungan pergerakan harga pada chart GBP/USD anda.

Paras support: 1.2797, 1.1750, 1.2677.
Paras resistance:  1.2917, 1.2990, 1.3038.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Loonie Lemah Susulan Pengumuman Kadar Faedah, Tumpuan Terarah Pada BOJ Hari Ini

Sentimen perniagaan di Jerman yang lemah pada bacaan data tinjauan semalam telah menyumbang kepada kejatuhan dagangan semasa buat matawang Euro. Euro telah jatuh ke paras terendah 22 bulan berbanding dolar Amerika dan terendah sejak Jun 2017 yang lalu.
Pelabur kembali merasakan kebimbangan terhadap risiko pertumbuhan ekonomi pada zon Eropah khususnya ekonomi terbesar Jerman selepas tinjauan perniagaan pada April merosot.
Tumpuan pada sesi pasaran New York semalam menyaksikan matawang komoditi dolar Kanada mengalami penurunan pada nilai dagangannya selepas bank pusat mengumumkan penetapan kadar faedah.
Bank of Canada (BOC) seperti jangkaan telah mengekalkan kadar faedah di paras 1.75%. Pelabur menjangkakan bakal ada penurunan kadar selepas ini oleh BOC susulan penurunan pada unjuran pertumbuhan ekonomi oleh bank pusat.
Ahli mesyuarat menyatakan mereka akan menilai situasi semasa melibatkan perbelanjaan isi rumah, pasaran minyak mentah serta polisi perdagangan antarabangsa.
 Sementara itu, matawang safe-haven Yen mula menunjukkan pergerakan yang lemah sejak semalam berikutan tumpuan pelabur terarah pula kepada penetapan kadar faedah dalam mesyuarat bank pusat Jepun pada pagi ini.
Bank of Japan (BOJ) dijangka akan mengekalkan kadar faedah rendah di paras -0.10% seperti sebelum ini dengan ramalan inflasi akan turun di bawah sasaran 2% untuk tiga tahun akan datang.
Matawang dolar Australia terus didagangkan lemah dalam pasaran berikutan bacaan pada kadar inflasi yang rendah semalam nyata menguatkan lagi jangkaan pelabur terhadap tindakan menurunkan kadar faedah oleh bank pusat selepas ini.
Matawang dolar USD masih diniagakan stabil dan menantikan data pesanan barangan tahan lama pada jam 8.30 malam ini. Seterusnya, tumpuan utama untuk USD adalah pada Jumaat iaitu data awal pertumbuhan GDP di Amerika Syarikat.
Data GDP pada Jumaat akan memberikan gambaran lebih jelas kepada pasaran berkenaan tahap kesihatan ekonomi semasa di Amerika Syarikat di mana akan turut mempengaruhi pertumbuhan ekonomi global.


Analisis GOLD – Emas Catat Paras Terendah 2022, Cecah Paras Harga $1,764

Menambah duka buat pelabur, emas tergelincir ke paras terendah 7 bulan susulan tekanan pengukuhan US dolar menjelang terbitan data tinjauan sektor perkhidmatan Amerika Syarikat (AS) dan minit mesyuarat FOMC pada sesi New York.
Risiko kemelesetan ekonomi global telah mengukuhkan nilai US dolar, namun gagal untuk menyokong lonjakan emas ekoran pelabur dilihat lebih memilih untuk pegangan tunai berbanding aset safe-haven emas.
Jangkaan peningkatan kadar faedah yang agresif oleh Federal Reserve (Fed) juga kekal menjadi faktor tambahan untuk terus menyokong US dolar sehingga mendorongnya mencecah paras ketinggian terbaru 20 tahun pada dagangan Selasa semalam.
Pelabur akan meneliti laporan minit mesyuarat FOMC yang bakal diterbitkan awal pagi Khamis nanti untuk mendapatkan isyarat lebih jelas mengenai kenaikan kadar faedah pada mesyuarat yang akan datang.
Sebelum itu, pelabur juga akan memerhatikan data tinjauan perkhidmatan AS dahulu untuk dijadikan petunjuk kepada laporan data pekerjaan NFP AS yang bakal diterbitkan pada penghujung minggu (Jumaat).
Merhatikan pergerakan harga pada carta XAU/USD yang mengukur nilai emas berbanding US dolar, pada sesi Eropah bersambung ke sesi New York semalam harga logam kuning telah menjunam hampir 500 pips sekaligus mencatatkan paras terendah terbaru 7 minggu.
Harga pada mulanya bergerak di atas paras sokongan Moving Average 50 (MA50) pada rangka masa 1 jam di carta XAU/USD di sesi Asia semalam kemudiannya telah membuat penurunan di sesi Eropah selepas isyarat pergerakan bearish tersebut dan menyambung kejatuhan lebih parah di sesi New York.
 Penurunan awal yang melepasi paras penting 1800.00 dilihat susut lebih rendah sehingga turut melepasi paras terendah yang dicecah pada penurunan Jumaat lalu di zon 1785.00 sehingga harga mencecah ke paras terendah terbaru di penghujung sesi New York sekitar 1764.00.
Zon support pada 1760.00 dilihat bakal diuji untuk jangkaan corak penurunan yang akan dilanjutkan untuk harga emas catatkan paras terendah bagi dagangan tahun ini.
Penurunan lebih rendah yang diteruskan melepasi zon tersebut dijangkakan pula bakal menuju ke zon support 1720.00 setelah kali terakhir harga menyentuh paras tersebut pada September tahun lalu.
Sebaliknya jika kenaikan harga emas berlaku semula, harga berkemungkinan akan menguji dahulu rintangan pada zon 1785.00 sebelum kenaikan yang lebih tinggi diteruskan akan kembali semula ke zon tumpuan harga 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Ekonomi Kurang Rancak, Matawang Eropah Tenang Lawan Arus

Pertumbuhan dalam aktiviti ekonomi dilihat sedikit terganggu di Zon Eropah dan UK, menyaksikan bacaan yang bercampur-campur dalam kedua sektor pembuatan dan perkhidmatan pada bulan Disember.
Menurut data anggaran awal PMI yang dikeluarkan sebentar tadi, aktiviti perkhidmatan di Jerman gagal berkembang pada bulan ini, dengan catatan sebanyak 48.4 daripada 52.7 sebelumnya.
Ini merupakan kali pertama dalam tempoh 8 bulan sektor itu mengalami penguncupan disebabkan tekanan baharu daripada gelombang keempat coronavirus dan sekatan yang dilaksanakan.
Sementara kegiatan perkilangan pula mencatat sedikit kenaikan pada Disember, pada 57.9 daripada 57.4 sebelumnya. Ini memberi indikasi bahawa pertumbuhan sektor pembuatan masih kuat di ekonomi terbesar Eropah itu walaupun berdepan ancaman baru Covid-19.
 Secara keseluruhan, sektor perkhidmatan di Zon Eropah menurun kepada 53.3 daripada 55.9 yang dicatatkan pada bulan lalu. Sementara aktiviti perkilangan pula berkembang pada kadar perlahan pada 58.0 daripada 58.4.
Dalam pada itu, aktiviti ekonomi di UK juga mencatatkan bacaan yang bercampur pada bulan lalu, memperlihatkan sektor perkhidmatan merosot kepada 53.2 daripada 58.5 sebelumnya.
Aktiviti pembuatan pula sedikit lebih baik dari jangkaan, tetapi menurun dari bacaan terdahulu dengan kenaikan 57.6 daripada 58.1, dan unjuran pasaran untuk meningkat kepada 57.5.
Sejajar dengan penerbitan data ini, dagangan euro dan pound tampaknya tidak terkesan dengan meneruskan kenaikan lebih tinggi berikutan tumpuan utama pelabur kini beralih kepada meysuarat polisi Bank Pusat England (BOE) dan Eropah (ECB) pada malam ini.


Pasaran Bimbang Penularan Wabak Koronavirus – Ini Yang Terjadi Pada Pasaran Matawang!

US dolar mengukuh sehingga kepada paras tertinggi 4 bulan berbanding matawang Euro berikutan kebimbangan pasaran terhadap koronavirus sehingga membuatkan pemain pasaran lebih memilih untuk melabur pada matawang safe haven. Dalam masa yang sama, unjuran ekonomi A.S dilaporkan postif dan data zon Eropah dilaporkan lemah menyebabkan pemain pasaran lebih memilih matawang US dolar.
Di China, orang ramai mula memasuki kerja semula pada hari Isnin selepas cuti panjang lanjutan tahun baru yang dilanjutkan oleh Kerajaan berikutan penularan wabak Koronavirus. Setakat ini lebih daripada 900 orang telah meninggal dunia di China akibat daripada penularan wabak koronavirus yang mula didapati di bandar utama Wuhan pada tahun lepas.
Para pelabur bimbang bahawa penularan wabak koronavirus akan menjejaskan prospek ekonomi global. Data ekonomi A.S yang kukuh menyebabkan para pelabur lebih memilih US dolar berbanding matawang lain. Data pada hari Jumaat menunjukkan bahawa pertumbuhan A.S bertumbuh dengan lebih pantas pada bulan Januari. Disisi lain, data pada hari Isnin menunjukkan pengeluaran industri di Itali lebih lemah daripada yang dijangka pada bulan Disember.
 Dalam masa yang sama, matawang safe haven juga menjadi pilihan para pelabur menyebabkan matawang yen dan Swiss franc mengukuh.
Matawang Euro susut kepada paras terendah empat bulan iaitu pada paras $ 1.0925 berbanding US dolar. Matawang pound pula susut kepada paras terendah dua bulan iaitu $ 1.2870 sebelum kukuh semula kepada paras $ 1.2938.
Indeks US dolar greenback berbanding enam matawang utama didagangkan kukuh sebanyak 0.11% pada paras 98.680 setakat jam 11.45 p.m.


Pendakian USD/JPY Sudah Berakhir?

Menjelang pembukaan sesi Eropah pada Selasa, US dolar dilihat kembali pamerkan pengukuhan semula selepas sesi-sesi sebelum ini melihatkan raja mata wang itu mengalami susut nilai.
Sesi New York semalam lebih ketara menyaksikan kelemahan US dolar apabila ditekan oleh hasil bon Amerika Syarikat (AS) yang menurun di samping peningkatan pada indeks-indeks utama pasaran Wall Street.
Peningkatan semula hasil bon dilihat kembali menyokong pengukuhan awal US dolar sepanjang sesi Asia walaupun pergerakan harga perlahan.
Pelabur akan berwaspada terhadap dagangan US dolar menjelang laporan data inflasi AS untuk bulan Februari yang akan diterbitkan pada sesi New York malam nanti.
Mari teliti pergerakan harga pada carta pasangan mata wang USD/JPY minggu ini.
Pergerakan harga pada Selasa yang mempamerkan penurunan memberi petanda awal untuk pengakhiran siri kenaikan harga beberapa minggu sebelum ini dengan US dolar kekal mendominasi berbanding Yen.
Yen kekal bergerak lemah dalam pasaran ditekankan lagi dengan komen oleh Timbalan Gabenor bank pusat Jepun (BOJ), Masayoshi Amamiya yang menyatakan kadar faedah akan kekal rendah, malah boleh diturunkan jika keadaan memerlukan.
Berlegar di paras tertinggi 9 bulan, harga susut ke paras 108.500 untuk menguji zon RBS (resistance become support) tersebut selepas turun lebih rendah di bawah halangan Moving Average 50 (MA50) pada rangka masa 1 jam pergerakan harga.
 Namun pengukuhan semula US dolar pada sesi Asia hari ini melihatkan harga meningkat semula untuk melepasi halangan MA50.
Jika kenaikan harga diteruskan, paras ketinggian dicapai semalam akan diatasi untuk harga memasuki zon rintangan tumpuan 109.400-110.00.
Zon tersebut menjadi rintangan harga ketika dagangan Jun tahun lalu sebelum pasaran menyaksikan penurunan harga sehingga bawah paras 103.00 sehingga penghujung Disember.
Sebaliknya, sekiranya harga menjunam lebih rendah di bawah zon RBS 108.500, penurunan lebih rendah dilihat akan ke paras sekitar 107.400.
Penurunan lebih rendah seterusnya akan menuju pula ke paras sekitar 106.500.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


6 Berita Forex Penting Tumpuan Pasaran Minggu Ini (1-5 Februari 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 10.00 Malam): Sektor pembuatan di Amerika Syarikat (AS) masih menunjukkan bacaan di paras pengembangan sejak separuh tahun kedua 2020. Angka tinjauan bagi bulan Januari dijangka tidak jauh berubah berbanding bulan sebelumnya.
Mesyuarat Polisi Bank Pusat Australia (Selasa 11.30 Pagi): Reserve Bank of Australia (RBA) telah mengekalkan kadar faedah di paras 0.10% selepas menurunkan kadar ke paras terendah tersebut pada mesyuarat November 2020. Mesyuarat pertama untuk tahun 2021 dijangka tidak melihat banyak perubahan polisi dengan jangkaan kadar akan terus dikekalkan.
 Laporan Data Pekerjaan New Zealand (Rabu 5.45 Pagi): Sektor pekerjaan di New Zealand dijangka sedikit merosot untuk Disember 2020 dengan jangkaan kadar pengangguran akan meningkat ke paras tertinggi untuk tempoh hampir 5 tahun.
Mesyuarat Polisi Bank Pusat England (Khamis 8.00 Malam): Bank of England (BOE) dijangka akan kekalkan kadar faedah di paras terendah 0.10% manakala pelabur akan meneliti laporan suku tahunan oleh ahli jawatankuasa bagi menilai kesihatan semasa ekonomi UK.
Laporan Data Pekerjaan NFP AS (Jumaat 9.30 Malam): Selepas ekonomi AS mencatatkan kehilangan pekerjaan sehingga 140,000 pada Disember, untuk Januari 2021 dijangka positif semula dengan unjuran pertambahan 55,000 pekerjaan. Manakala, kadar penganguran dijangka kekal di paras 6.7%.
Laporan Data Pekerjaan Kanada (Jumaat 9.30 Malam): Turut diterbitkan bersama laporan NFP AS adalah laporan data pekerjaan di Kanada. Pelabur menantikan angka pertambahan pekerjaan untuk bulan Januari 2021 selepas Disember 2020 mencatatkan kehilangan pekerjaan sektiar 62,600 iaitu penurunan terbesar sejak April 2020. Kadar pengangguran masih tinggi, namun menunjukkan trend penurunan pada angka bacaan.


Analisis Teknikal EUR/USD – Timeframe H1 – 24/9/2018

Pergerakan harga bagi pasangan matawang EUR/USD pada Jumaat lalu dilihat tidak berjaya meneruskan kenaikan yang dibuat pada hari khamis sebelumnya. Ini adalah ekoran daripada data PMI Zon Eropah pada keseluruhannya mencatatkan bacaan yang mengecewakan dan melemahkan matawang EURO. Harga telah menyentuh paras ketinggian terbaru pada 1.18000 sebelum membuat penurunan semula ke paras Magic Pivot. Pada sesi pasaran Asia hari ini, harga masih didagangkan perlahan dan berada rendah dari paras Magic Pivot 1.1762 hari ini pada indicator Moshed Magic Line.
Penurunan harga dilihat akan menuju ke paras support 1.1721 (MagicS1) yang berada pada zon RBS (resistance become support) di mana zon tersebut menjadi paras tumpuan harga sejak dua minggu ini. Jika harga berjaya melepasi paras tersebut, paras seterusnya yang dilihat menjadi tumpuan adalah pada support 1.1692 (MagicS2). Namun, jika harga masih mengalami kejatuhan berkemungkinan disebabkan data keyakinan pengguna di Jerman dan juga ucapan daripada Presiden Draghi yang negatif, harga boleh mencecah penurunan sehingga ke paras support 1.1651 (MagicS3).
 Sebaliknya, jika harga menyambung semula kenaikan yang dibuat minggu lalu, jangkaan harga akan melepasi paras resistance 1.1791 (MagicR1) dan membuat Higher High yang baru melepasi ketinggian pada Jumaat lalu (1.18000) berkemungkinan di paras resistance 1.1832 (MagicR2). Dan seterusnya jika harga masih meneruskan kenaikan, harga berpotensi mencapai ke paras ketinggian support 1.1861 (MagicR3).
Perang dagang, isu Brexit, kemerosotan permintaan global dan beberapa lagi faktor-faktor yang lain banyak memainkan peranan dalam memberi kesan terhadap nilai matawang terutamanya EURO. Pantau isu-isu tersebut yang mempengaruhi pergerakan harga pada chart EUR/USD. Lihat indicator Moshed Magic Line untuk rujukan dalam analisis anda.

Paras support: 1.1721, 1.1692, 1.1651.
Paras resistance: 1.1791, 1.1832, 1.1861.


Data Keyakinan Perniagaan Jerman Meningkat Ke Paras Tertinggi

Penganalisis ekonomi menjangkakan data-data negatif dari Eropah minggu ini namun laporan Keyakinan Perniagaan Jerman menunjukkan kenaikan kepada 116.9 daripada 115.2 pada bulan Jun lepas dan merupakan kenaikan ke paras tertinggi untuk kali ke tiga tahun ini.
Institusi Ekonomi Ifo di Munich mengatakan indeks perniagaan ini adalah berdasarkan kaji selidik bulanan terhadap 7000 buah syarikat di Jerman dalam bidang pembuatan, pembinaan, pemborongan dan peruncitan.
Selain itu, jangkaan Indeks Penilaian Semasa yang menurun turut meleset apabila laporan menujukkan peningkatan kepada 125.4 daripada 124.2 bulan lepas.
 Laporan Indeks Jangkaan Perniagaan yang di gunakan sebagai kayu ukur kepada prospek perniagaan untuk enam bulan akan datang juga meningkat daripada 106.8 kepada 107.3 bulan ini.
“Sentimen antara perniagan di Jerman adalah amat meyakinan”, kata presiden Ifo, Clemens Fuest.
Tambah beliau, “Kepuasan syarikat dengan keadaan perniagaan mereka telah mencapai tahap tertinggi sejak penyatuan semula Jerman. Jangkaan terhadap perniagaan dalam jangka masa pendek juga akan meningkat. Ekonomi Jerman akan kekal kehadapan”.


Harga Minyak Mentah Tertekan, Capai Paras Terendah Bulan Lalu

Harga minyak mentah dunia sedikit mengukuh pada Jumaat tetapi masih berlegar di sekitar paras terendah enam bulan lalu disebabkan bekalan yang semakin meningkat walaupun OPEC dan non-OPEC berusaha memotong bekalan bagi mengimbangi pasaran ini.
Minyak Brent (Brent-oil) berada di sekitar $47.49 setong setakat pukul 5.07 petang, manakala minyak WTI pula didagang di sekitar $44.93 setong naik dari paras terendah $44.42.
Sehingga kini, harga minyak mentah telah jatuh sebanyak 13 peratus sejak lewat bulan Mei, apabila pengeluar OPEC melanjutkan perjanjian pemotongan bekalan sehingga Mac 2018.
 “Minyak tidak akan memulih sehingga hujung minggu ini, dengan laporan data Baker Hughes dijangka akan meningkat lagi minggu ini,” kata Jeffrey Halley, penganalisis pasaran di OANDA Singapura.
Bank pelaburan US Jefferies berkata “harga rendah akan kekal dengan peningkatan jumlah pelantar di US, jumlah inventori di US, peningkatan pengeluaran dari Nigeria dan Libya dan juga pematuhan perjanjian yang lemah oleh Iraq dan UAE.”
Peningkatan eksport dan pengeluaran dari Rusia juga menyumbang kepada lambakan dalam pasaran komoditi hitam. Rusia adalah negara non-OPEC yang terlibat dalam perjanjian.
Amerika Syarikat yang tidak terlibat dalam perjanjian pemotongan bekalan dan pengeluaran mereka telah naik lebih daripada 10 peratus sepanjang tahun lalu dan Pentadbiran Maklumat Tenaga (EIA) menjangkakan pengeluaran akan meningkat 10 juta sehari pada 2018.


Inflasi UK Menjunam Ke Paras Terendah Empat Tahun Pada April

Kadar inflasi UK menjunam pada bulan April ke paras terendah sejak Ogos 2016 didorong oleh kejatuhan harga bahan bakar dan perlaksanaan perintah berkurung yang menyebabkan hampir semua aktiviti ekonomi terhenti.
Menurut Jabatan Statistik Negara (ONS), indeks harga pengguna (CPI) UK mencatat kejatuhan ketara pada bulan April kepada 0.8% daripada 1.5% yang dicatatkan pada Mac, dan sedikit tersasar dari jangkaan untuk meningkat 0.9%.
Sementara itu, bacaan inflasi teras (tidak termasuk makanan dan barangan tenaga) pula mencatat pertumbuhan sebanyak 1.4% secara tahunan berbanding 1.6% yang direkodkan pada bulan sebelumnya.
Secara bulanan, harga pengguna UK yang dicatatkan sedikit tersasar dari jangkaan pasaran dengan mencatatkan penguncupan sebanyak 0.2%, setelah tiada pertumbuhan direkodkan pada bulan Mac.
 Antara penyumbang utama kepada penyusutan inflasi pada April adalah disebabkan oleh kejatuhan harga petrol dan diesel. Menurut ONS, kejatuhan harga purata petrol yang direkodkan antara bulan Mac dan April, merupakan yang terbesar sejak rekod bermula pada tahun 1990.
Laporan ini menunjukkan lebih banyak kesan coronavirus ke atas ekonomi UK, menyusuli data tuntutan faedah pengangguran pada bulan April yang diterbitkan semalam turut merekodkan lonjakan.
Menteri Kewangan UK, Rishi Sunak dalam satu kenyataannya pada Selasa, memberitahu bahawa negara kini sedang menuju ke arah kemelesetan yang paling teruk, iaitu sehingga tahap yang tidak pernah dilihat sebelum ini.
Malah, pemulihan ekonomi UK juga dijangka akan mengambil masa untuk kembali kepada normal, walaupun beliau turut mengharapkan pemulihan yang lebih cepat.


Ramai Trader Ambil Keputusan Untuk Tunggu Dan Lihat Termasuk Trader Logam Kuning Ini!

Emas didagang stabil pada Rabu dan mencatat kenaikan 0.03% satu troy ounce.
Hasil mesyuarat BoJ ini amat penting bagi penjelasan yang lebih terperinci mengenai kadar faedah yang sedang diadaptasi di dalam ekonomi Jepun.
 Semalaman harga logam ini turut stabil kerana kebanyakan pelabur mengambil pendekatan tunggu dan lihat sementara menunggu keputusan mesyuarat Fed.
Kebanyakan pelabur turut menjangkakan kadar tidak akan dinaikkan seawal September.

Artikel Ini Bakal Buat Anda Teruja Menanti Keputusan 3 Bank Utama Dunia!


Kupasan Ringkas Mengenai Event Berimpak Besar Bagi Minggu Ini (23-27 Januari 2017)

US Dollar didagang tidak menentu sebaik sahaja Trump memasuki White House. Selain daripada menempuh minggu pertama Trump sebagai presiden Amerika Syarikat, minggu ini juga dikatakan bakal menjadi tumpuan pasaran berikutan jangkaan pengumuman beberapa data penting yang akan menggerakkan pasaran.
Sebaik sahaja Donald Trump mengangkat sumpah sebagai Presiden Amerika Syarikat yang ke-45, dunia menantikan langkah pertama yang akan diambil beliau terhadap dasar yang telah dijanjikan sebelum ini. Selain itu, pasaran juga menantikan hubungan yang bakal diambil beliau terhadap hubungan perdagangan dengan China, Mexico, Russia termasuk langkah rangsangan fiskal yang akan digunapakai sewaktu pentadbiran beliau nanti.
1.Komen dari Presiden Trump (Sepanjang Minggu)
Presiden Trump dan menteri-menteri US dijangka akan memberi komen atau penjelasan tentang polisi yang akan dijalankan pada minggu ini.Penjelasan tentang polisi fiskal adalah sangat penting, yang menjadi tumpuan pasaran selama ini. Pemain pasaran global akan menunggu sebarang isyarat berkaitan rangsangan fiskal dan pemotongan cukai.
Polisi perdagangan juga salah satu perkara penting yang akan diberi tumpuan berkaitan pendirian US terhadap China.
2.Ucapan Mario Draghi : 24 Januari 2017 (Selasa, 7.30am)
Presiden Bank Pusat Eropah, Mario Draghi dijadual untuk menyampaikan ucapan di Torino pada Selasa. Dalam mesyuarat pertama tahun ini, Draghi telah mengekalkan dasar monetari berikutan tempoh politik yang agak tidak stabil. Namun begitu, data positif yang dilaporkan baru-baru ini telah mendorong Jerman untuk mendesak agar langkah rangsangan (QE) dihapuskan pada tahun 2017. Desakan-desakan lain juga akan muncul sekiranya wilayah ini melaporkan data positif pada masa akan datang. Bagaimanapun, Draghi tidak menghiraukan sebarang desakan dengan alasan bahawa cadangan-cadangan tersebut bersifat tidak matang.
3.Keputusan Supreme Court Terhadap kes Brexit : 24 Januari 2017 (Selasa, 5.30 petang)
Mahkamah UK (Supreme Court) akan memberikan keputusan sama ada kerajaan UK memerlukan pengesahan dari Parlimen atau tidak untuk memulakan proses Brexit (memenuhi artikel 50) pada Selasa 24 januari. Pasaran lebih suka jika pengesahan Parlimen diambilkira untuk mengurangkan kesan risiko ‘Hard Brexit’.
4.Iklim Perniagaan Jerman IFO : 25 Januari 2017 (Rabu, 5.00pm)
 Data ini meningkat kepada 111 daripada 110.4 pada bulan sebelumnya sekali gus mencatat paras tertinggi sejak Februari 2014. Bacaan yang kukuh ini juga menunjukkan bahawa data pertumbuhan berada pada tahap yang kukuh pada suku keempat. Hal ini juga menunjukkan bahawa Jerman mampu bertahan daripada risiko Brexit dan sebarang ketidakpastian gara-gara dasar yang dibawa oleh Trump. Namun begitu, beberapa ahli ekonomi percaya bahawa data pertumbuhan akan lebih lemah pada tahun 2017 berbanding tahun 2016 disebabkan kadar faedah yang tinggi akan merangsang pertumbuhan inflasi, disamping menyeru kelembapan dalam pasaran pekerjaan.
5.Inventori Minyak Mentah AS : 25 Januari 2017 (Rabu, 11.00pm)
Pentadbiran Maklumat Tenaga melaporkan peningkatan minyak mentah sebanyak 2.3 juta tong pada minggu berakhir 13 Januari lalu. Dalam masa yang sama, kilang penapisan pula menunjukkan penurunan 9.7 juta tong minyak mentah sehari, bagi tempoh seminggu sebelum ini.
6.Data KDNK UK : 26 Januari 2017 (Khamis, 5.30pm)
Ekonomi berkembang sebanyak 0.6 peratus pada bacaan sebelum ini. Namun begitu, data ini dijangka merosot akibat kesan “hard Brexit” selepas UK dengan lebih terperinci mengumumkan proses untuk keluar dari EU. Bagi suku keempat, data KDNK Uk dijangka mencapai 0.5 peratus.
7.Data Tuntutan Pengangguran AS : 26 Januari 2017 (Khamis, 9.30pm)
Laporan tuntutan pengangguran jatuh sebanyak 15,000 pekerjaan pada minggu kedua bulan Januari kepada bacaan yang lebih baik daripada ramalan. Bilangan tuntutan pengangguran baru dijangka meningkat kepada 247,000 minggu ini.
8.Data KDNK AS : 27 Januari 2017 (Jumaat, 9.30pm)
Ekonomi berkembang pada kadar tahunan 3.5 pada suku ketiga berbanding tempoh yang sama dicatat pada tahun lalu. Hal ini membuktikan bahawa pertumbuhan ekonomi ini berkembang pesat dalam tempoh 2 tahun. Sebelum ini, Donald Trump menjanjikan pengembangan ekonomi pada tahap 4 peratus jika beliau dipilih menjadi Presiden. Ekonomi Amerika Syarikat dijangka melonjak sebanyak 2.1 peratus pada suku keempat tahun 2016.
Untuk sebarang kupasan lanjut mengenai laporan sepanjang minggu ini, ikuti update dari semasa ke semasa oleh Team Moshed.
Ekonomi Tidak Boleh Dibiarkan ‘Overheating’- Janet Yellen


Aussie Masih Berlegar di Puncak Tertinggi Sejak Awal Tahun Ini!

US Dollar terperangkap berhampiran paras terendah dalam tempoh seminggu berbanding matawang utama yang lain pada Jumaat selepas data ekonomi yang kukuh gagal untuk meningkatkan hasil perbendaharaan AS.
US Dollar Index direkod pada 100.570 dalam sesi ini.
Index itu telah melonjak ke paras tertinggi dalam tempoh satu bulan seawall Rabu selepas Janet Yellen menyokong pengukuhan US Dollar berikutan jangkaan kenaikan kadar dalam jangka masa terdekat. Pasaran juga menyaksikan data yang agak kukuh daripada data inflasi dan jualan runcit di AS.
Petunjuk seterusnya yang dikeluarkan pada Khamis juga menunjukkan peningkatan yang lebih positif ke atas ekonomi AS dengan indeks pembuatan Philadelphia yang meningkat ke paras tertinggi dalam tempoh 33 tahun.
 Namun begitu, data yang mantap tersebut tidak mampu meningkatkan hasil perbendaharaan yang telah melonjak ke paras tertinggi dalam tempoh 3 minggu sebelum ini.
Menurut Junichi Ishikawa, ahli strategi forex kanan di IG securities, Dollar telah mengaut keuntunagn berganda minggu ini. Walau bagaimanapun pasaran masih dinilai mempunyai keyakinan yang agak goyah terhadap ekonomi terbesar dunia tersebut. Ini juga menunjukkan bahawa pasaran masih cuba mencerna semua pendekatan perdagangan yang akan menyokong US Dollar.
Euro juga menyentuh paras terendah kepada $1.0668 dalam sesi ini.
Sementara itu, matawang Sterling mencatat dagangan yang sedikit berubah kepada $1.2482 manakala Aussie meneruskan dagangan mantap bagi tahun ini berhampiran puncak tertinggi dalam tempoh tiga minggu berikutan dalam pekerjaan yang kuat.


GBP/USD – Analisis Teknikal – 10/11/2017

Pound Sterling semalam bearish lebih kurang 56 pips ke support terhampir dan membuat kenaikan semula selepas ia gagal untuk terus bearish. Dan jika diperhatikan ketika ini, secara intraday, mood masih ke arah bearish selagi ia tidak melepasi paras harga Key Resistance harian iaitu 1.3170.
 Dan target bearish adalah ke sekitar harga MagicS1 iaitu 1.3090 atau ke harga yang lebih rendah iaitu 1.3050. Walaubagaimanapun, jika ia breakout Key Resistance/MagicR1 hari ini, GBP/USD berpotensi untuk mencapai sasaran kenaikan ke sekitar 1.3214.
Kesimpulannya, selagi GBP/USD tidak breakout Key Resistance pada hari ini, kebarangkalian masih tinggi untuk ia bearish ketika ini.


Pergolakan Politik Di UK Dorong GBP/USD Junam Lebih 200 Pips!

US dolar dilihat berjaya menggegarkan pasaran pada dagangan Selasa semalam dengan membuatkan mata wang utama yang lain tertekan termasuk Pound.
Pelabur kekal meletakkan kebimbangan terhadap risiko kemelesetan global yang terus menjejaskan pasaran kewangan, mendorong mata wang US dolar mencuri peluang untuk mengukuh dengan tinjauan oleh pakar penganalisis melihat Amerika Syarikat (AS) berdepan risiko kemelesetan melebihi tahap peratusan 70%.
Tumpuan pada sesi New York sebentar lagi, data PMI perkhidmatan AS tinjauan ISM akan dipantau sebelum tumpuan pelabur akan beralih pula pada minit mesyuarat FOMC di awal pagi Khamis nanti.
Perkembangan di UK, berita tentang peletakan jawatan yang mengejutkan oleh dua menteri kabinet kanan telah memberikan terkanan yang kuat terhadap mata wang Pound semalam.
Peletakan jawatan oleh Menteri Kewangan, Rishi Sunak dan Setiausaha Kesihatan, Sajid Javid menjadi tumpuan utama yang dilihat sebagai tindakan protes terhadap Perdana Menteri Boris Johnson yang mengekalkan jawatan Chris Pincher selepas dakwaan salah laku seksual beliau.
Malah beberapa lagi jawatan penting dalam pimpinan Parti Konservatif yang diterajui oleh Boris Johnson turut meletak jawatan menunjukkan pergolakan politik di UK semakin kritikal dan keyakinan terhadap pimpinan Boris Johnson yang semakin luntur.

Jika diperhatikan pergerakan pada carta pasangan mata wang GBP/USD semalam, harga telah pamerkan penurunan harian sehingga 200 pips sehingga mencatatkan paras terendah terbaru 2 tahun.
 Pada sesi dagangan Eropah semalam bersambung ke sesi New York, harga telah berjaya membuat penurunan dari paras 1.21000 menembusi zon support 1.2000 dan telah mengatasi paras terendah 1.19400 yang dicecah pada 14 Jun lalu.
Penurunan tersebut dilihat telah memberikan gambaran untuk trend bearish harga, selain harga juga dilihat kekal bergerak dibawah paras halangan Moving Average 50 (MA50) pada rangka masa 1 jam yang menjadi petunjuk buat pelabur.
Harga sedikit meningkat semula di atas paras 1.194000 pada dagangan yang bersambung di sesi Asia pagi ini (Rabu), namun sekiranya trend bearish berjaya dikekalkan, harga berpotensi meneruskan lagi penurunan lebih rendah dan boleh mencecah sehingga ke paras sekitar  1.18000.
Sebaliknya jika penurunan harga gagal untuk diteruskan, kenaikan awal harga dilihat bakal menguji semula zon 1.20000 sebelum kenaikan lebih tinggi bakal menuju semula ke paras 1.21000 selepas melepasi halangan MA50 untuk isyarat awal perubahan trend harga.
Harga yang meneruskan kenaikan lebih tinggi akan mendorong jangkaan menuju sehingga ke zon rintangan pada 1.22000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H4 – 19/3/2018

Kelemahan matawang Canada dolar minggu lalu telah mendorong kenaikan USD/CAD dan secara teknikalnya ia telah breakout 1.3000 dan membentuk new HH. Dengan momentum yang masih kuat ke arah bullish ketika ini dijangkakan kenaikan akan berterusan sekiranya ia masih berada di atas paras harga Key Support 1.3000.
 Sekiranya ia tidak breakout harga 1.3114/00 hari ini, dijangkakan ia akan melakukan retracement penurunan samaada ke sekita harga 1.3050 atau 1.3000 sebelum ia meneruskan lagi kenaikan. Jadi, peluang yang boleh diperhatikan adalah ‘long’ selagi tidak breakout 1.3000. Target kenaikan seterusnya adalah ke sekitar harga 1.3200 atau lebih tinggi ke sekitar harga 1.3330 iaitu resistance mingguan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


6 Berita Data Ekonomi Penting Tumpuan Pasaran Minggu Ini (28 Jun – 2 Julai 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan China (Rabu 9.00 Pagi): Sebagai ekonomi kedua terbesar di dunia, sektor ekonomi di China akan dipantau pelabur dalam menilai kesihatan ekonomi global. Bacaan terbaru data PMI untuk Jun masih dijangkakan untuk mencatat bacaan positif.
Data Inflasi Eropah (Rabu 5.00 Petang): Bacaan awal inflasi tahunan di Eropah dijangka untuk sedikit menyusut kepada 1.9% berbanding peningkatan 2.0% pada bacaan sebelumnya.
 Data PMI Pembuatan Eropah (Khamis 4.00 Petang): Bacaan akhir bagi sektor pembuatan Eropah dijangka untuk mencatatkan bacaan tidak berubah pada 63.1 mata seperti bacaan yang diterbitkan sebelum ini.
Data PMI Pembuatan UK (Khamis 4.00 Petang): Turut menyusul bacaan akhir bagi sektor pembuatan di UK yang akan diterbitkan bersama pada sesi Eropah. Tiada perubahan pada angka bacaan dijangkakan.
Data PMI Pembuatan AS Tinjauan ISM (Khamis 10.00 Malam): Data petunjuk ekonomi ini akan menjadi perhatian pelabur bagi menilai kesihatan ekonomi Amerika Syarikat. Bacaan menunjukkan trend positif untuk beberapa bulan kebelakangan.
Laporan Data Pekerjaan NFP AS (Jumaat 8.30 Malam): Menjadi tumpuan utama pada minggu ini adalah laporan NFP AS dengan jangkaan pertambahan pekerjaan untuk meningkat kepada 700,000 bagi bulan Jun. Kadar pengangguran juga diramalkan untuk menurun.


Ini Punca USD/CAD Sambung Naik Ke Atas Semula

Harga pada carta pasangan mata wang USD/CAD telah pamerkan lonjakan semalam, apa yang berlaku sebenarnya?
Dua faktor yang dilihat telah pengaruhi corak kenaikan tersebut.
Pertama, dolar Kanada alami penyusutan nilai disebabkan data indeks harga pengguna (CPI) Kanada yang diterbitkan menunjukkan kadar inflasi yang menurun.
Bacaan inflasi tahunan Kanada catat 5.9% untuk bulan Januari lebih rendah berbanding jangkaan 6.1%.
Selain itu, US dolar pula kembali paparkan pengukuhan semula setelah mendatar di awal minggu berikutan cuti umum di Amerika Syarikat (AS).
Sentimen pasaran yang dinilai bakal berisiko dengan faktor ketegangan geopolitik melibatkan Rusia dan AS turut dilihat akan memberi kelebihan kepada US dolar.
Pada carta USD/CAD, harga telah melonjak dari paras 1.34500 hingga mencapai paras ketinggian sekitar 1.35500 di penghujung sesi New York.
Menyambung dagangan ke sesi Asia dan awal sesi Eropah hari ini (Rabu), harga masih bergerak perlahan di zon ketinggian tersebut.
 Pergerakan harga yang turut berada di atas paras sokongan Moving Average 50 (MA50) pada rangka masa 1 jam di carta USD/CAD dilihat memberi isyarat bullish buat harga.
Sekiranya kenaikan diteruskan lebih tinggi, harga bakal menuju ke zon 1.36600 untuk catatkan paras ketinggian terbaru 7 minggu.
Zon tersebut merupakan rintangan buat harga ketika dagangan pada awal Januari lalu.
Walaupun cenderung untuk menyambung pengukuhan, penganalisis tidak menolak harga boleh membuat terjunan secara tiba-tiba.
Susut semula di bawah paras 1.3500 akan mendorong harga menyusur rendah ke sekitar 1.34000.
Seterusnya, harga akan meneruskan lagi penurunan mencecah pula sekitar support 1.3300 yang menjadi sokongan buat harga sebelum ini.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Empat Tips Melindungi Wang Anda Walaupun Dengan Kejatuhan Pasaran

Pelabur-pelabur pasaran saham tidak lama lagi akan meraikan keuntungan mereka pada 2017 dengan kenaikan dua digit di Wallstreet sehinggalah ke pasaran Asia khususnya Hong Kong. Ini tidak termasuk Bursa Malaysia kerana masih gagal melepasi paras 2,000 mata dengan kebimbangan pasaran terhadap pilihanraya tahun 2018.
Kita lupakan Bursa Malaysia dan melihat bagaimana keuntungan yang dicapai oleh pelabur di Wallstreet dengan ketiga-tiga bursa terbesar (S&P500, Nasdaq dan Dow Jones) beberapa kali melepasi paras tertinggi sejak sebelum pilihanraya Presiden U.S. tahun lalu.
Walaupun dengan kenaikan yang begitu baik, ia tetap tidak boleh menandingi kenaikan matawang-Crypto khususnya Bitcoin yang naik berkali-kali ganda sejak awal tahun ini.
Bagaimana agaknya pelabur Crypto yakin untuk melabur ke dalam matawang digital yang tidak banyak sumber maklumat yang boleh didapati? Bagaimana agaknya pelabur di Wallstreet tidak dapat membaca kenaikan matawang-Crypto?
Ada juga laporan bahawa terdapat pelabur yang menjual keseluruhan aset untuk melabur ke dalam matawang-Crypto. Ada yang sanggup menjual kesemuanya untuk dilaburkan ke dalam Bitcoin semata-mata tidak mahu terlepas gelombang kedua kenaikan Bitcoin.
Dengan tindakan pelaburan yang seakan berjudi, di sini disenaraikan 4 tips untuk anda melindungi wang anda daripada kejatuhan pasaran sekalipun anda adalah pelabur Bitcoin. Tips dan nasihat ini diberikan sendiri oleh badan kajiselidik Stanberry:
 1. Seimbangkan  portfolio pelaburan anda. Adakah pelaburan anda semuanya merangkumi matawang digital sahaja? Seimbangkan ataupun pelbagaikan portfolio pelaburan contohnya saham.
2. Disiplin dengan paras Stop Loss. Lepaskan posisi yang tidak menguntungkan. Lebih baik kalah dalam pertarungan daripada terus bertahan dan kalah dalam peperangan.
3. Simpan duit tunai. Ia mungkin aset yang kurang menarik dekad ini, tetapi ia adalah antara yang selamat dan mudah digunakan. Jika harga aset-aset jatuh pada satu ketika nanti, wang tunai tetap boleh digunakan seperti hari ini.
4. Berhati-hati meletakkan pelaburan dalam aset yang berpotensi jatuh menjunam. Stanberry mencadangkan saiz posisi yang selamat dan menggesa anda supaya tidak merisikokan lebih daripada 2% modal yang ada dalam satu-satu dagangan.
Jika anda hanya meletakkan risiko 2% dalam pelaburan Crypto contohnya, walaupun dengan kejatuhan matawang tersebut ke paras kosong anda hanya mengalami kerugian maksimum 2% sahaja.

Nak belajar analisis Fundamental? Klik sini